**előterjesztés 1. számú melléklete**

**Gajamenti Önkormányzati Társulás**

**Társulási Megállapodása**

**a *V*. számú módosítással egységes szerkezetben**

**- melyet és a *dőlt* betűs szedés jelöl -**

**A Társulási Megállapodás hatálybalépési időpontja: 2012. február 8.**

**A Társulási Megállapodás II. számú módosítása hatálybalépési időpontja: 2013. július 1.**

**A Társulási Megállapodás III. számú módosítása hatálybalépési időpontja: 2013. december „ „.**

**A Társulási Megállapodás IV. számú módosítása hatálybelépési időpontja: 2015. április 8.**

***A Társulási Megállapodás V. számú módosítása hatálybelépési időpontja: 2016. január 1.***

***Kelt. Bakonycsernye, 2015. december.....nap***

**PREAMBULUM**

**1.** A Megállapodás I/3. pontjában részletesen megjelölt Önkormányzatok Képviselő-testületei a „helyi önkormányzatokról szóló 1990. évi LXV. törvény (továbbiakban: Ötv.) 41.§ (1) bekezdésében biztosított társulási jogukkal élve:

- az Ötv. 43.§-a és a „helyi önkormányzatok társulásairól és együttműködésükről” szóló 1997. évi CXXXV. Tv. (továbbiakban: Ttv.) 8.§-ában foglaltak rendelkezései szerint,

* az Ötv. 8.§ (4) bekezdésében, továbbá a „szociális igazgatásról és szociális ellátásokról szóló 1993. évi III. törvény (továbbiakban: Sztv.) 86.§ (1) bekezdés b) és c), a 86.§ (2) bekezdés a) és b) pontjában meghatározott kötelező szociális alapszolgáltatási, 86. § (2) bekezdés b) pontjában rögzített szociális alapszolgáltatási,
* valamint a „gyermekek védelméről és a gyámügyi igazgatásról” szóló 1997. évi XXXI törvény (továbbiakban: Gyvt.) 40. § (1) bekezdésében meghatározott kötelező gyermekjóléti alapellátási szolgáltatási feladataik megvalósítására

2012. január 1. hatállyal, határozatlan időtartamra szociális és gyermekjóléti alapfeladatokat ellátó Szociális Alapszolgálat közös fenntartásában, munkavállalók közös foglalkoztatásában állapodtak meg.

**2.** A Társulás tagjai az 1. pontban részletezett önkormányzati feladatokat a jövőben is együtt, közösen kívánják teljesíteni, melyre tekintettel „a Magyarország helyi önkormányzatairól” szóló 2011. évi CLXXXIX. tv. – továbbiakban: Mötv. – 146. § (1) bekezdésében foglalt felülvizsgálati kötelezettségnek eleget téve a közöttük a XVII/1. pontban megjelölt Képviselőtestületi határozattal elfogadott 1. pont szerinti Társulási Megállapodást 2013. július 1-jei hatállyal módosítják, mely időponttól kezdődően a Társulás jogi személyiségi Társulásként működik, annak rögzítésével, hogy:

**2.1.** a Társulás tevékenysége jogfolytonos,

**2.2.** a Társulás elnevezése, tagi összetétele változatlan,

**2.3.** a Társulás által ellátott feladatellátás változatlan,

**2.4.** a Társulás által fenntartott Szociális Alapszolgálat működése is jogfolytonos,

**2.5.** a Társulási Megállapodás módosítása a Társulási Megállapodásban rögzített elveket, értékeket, a közösen ellátott feladatok megvalósítására vonatkozó hatékony együttműködést fenntartva az Mötv. társulásokra vonatkozó rendelkezéseinek való megfelelés igényével tartalmazza a tagi Önkormányzatok Képviselőtestületei megállapodásait.

***3.*** *A szociális igazgatásról és szociális ellátásokról szóló 1993. évi III. tv. (továbbiakban: Sztv.) 86. § (1) bekezdés a) pontja szerint a települési Önkormányzat köteles biztosítani a családsegítést, ha polgármesteri hivatalt működtet, vagy a közös önkormányzati hivatal székhelye a településen van.*

*A gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 94. § (2a) bekezdése, ugyanezen önkormányzatok terhére állapítja meg a gyermekjóléti szolgálat működtetésének kötelezettségét azzal, hogy a 40. § (1) bekezdése értelmében a gyermekjóléti szolgáltatás a családsegítéssel egy szolgáltató – család- és gyermekjóléti szolgálat keretében működtethető.*

*A fenti törvényi rendelkezésekből adódóan a család- és gyermekjóléti szolgálati feladat ellátása a fentiekben nevesített önkormányzatok kötelező feladata, melyre figyelemmel a társult Önkormányzatoknak a Társulási Megállapodást ezen feladatellátás tekintetében módosítaniuk szükséges. Ezen feladatellátás 2016. január 1-napjától Bakonycsernye Község Önkormányzatának a kötelező feladata.*

**I.**

**ÁLTALÁNOS RENDELKEZÉSEK**

**1. A Társulás neve és székhelye:Gajamenti Önkormányzati Társulás**

**8056 Bakonycsernye, Rákóczi u. 83.**

**A Társulás rövidített neve: Gajamenti ÖT.**

**2. Működési területe:** Társult önkormányzatok közigazgatási területe

**3. Társulás tagjainak neve, székhelye, képviselője, a települések lakosságszámai:**

Állandó lakosságszáma

2014. január 1-jei állapot szerint:

**3.1.** Bakonycsernye Község Önkormányzata 3098

székhelye: 8056 Bakonycsernye, Rákóczi u. 83.

képviseli: Turi Balázs

polgármester

**3.2.** Balinka Község Önkormányzata 969

székhelye: 8055 Balinka, Petőfi u. 34.

képviseli: Wéninger László

polgármester

**3.3.** Nagyveleg Község Önkormányzat 636

székhelye: 8065 Nagyveleg, Móri utca 2/A.

képviseli: Szloboda Istvánné

polgármester

A minősített többséget igénylő döntések esetén a szavazás eredményének megállapítása során az Mötv. 146. § (3) bekezdése alapján a helyi önkormányzati képviselők és polgármesterek választásáról szóló törvényben meghatározott lakosságszámot és időpontot kell figyelembe venni.

**4.** A Társulási Megállapodás határozatlan időtartamú.

**5.** A Társulás által a szociális alapszolgáltatási *~~és gyermekjóléti szolgálati~~* feladatellátás kezdő időpontja: 2012. február 1.-napja, az óvodai ellátás kezdő időpontja: 2015. augusztus 31.

**6.** Társulás jogállása: A Társulás önálló jogi személy.

**6.1.** Gazdálkodására a költségvetési szervek működésére vonatkozó szabályokat kell alkalmazni.

**6.2.** A Társulás önálló adószámmal és pénzintézeti számlával rendelkezik.

**6.3.** A Társulás Bakonycsernyei Bóbita Óvoda és Egységes Óvoda-Bölcsőde s az általa fenntartott költségvetését a Társulási Tanács önállóan, költségvetési határozatban állapítja meg. A társult Önkormányzatok a Társulás fenntartásához évenként szükséges hozzájárulás összegét a IX/7. pontban rögzítettek szerint és esedékességgel utalják át.

**6.4.** A Társulási Tanács a munkaszervezeti feladatokat ellátó Bakonycsernyei Közös Önkormányzati Hivatal (továbbiakban: Közös Önkormányzati Hivatal) útján gondoskodik a Társulás költségvetésének végrehajtásáról, mely ellátja az Intézmény Társulás pénzügyi-gazdálkodási feladatait is.

**6.5.** A Társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.

**7.** **A Társulás bélyegzője:** Gajamenti Önkormányzati Társulás felirattal ellátott körbélyegző, középen Magyarország címerével.

**8.** **A Társulás képviseletét:** a Társulás elnöke, akadályoztatása esetén az alelnöke, mindkettőjük akadályoztatása esetén a korelnök látja el.

**9. A Társulás kijelölt székhely önkormányzata: Bakonycsernye Község Önkormányzata**

székhelye: 8056 Bakonycsernye, Rákóczi u. 83.sz.

**10. A Társulási szakágazati besorolása: 841215 Szociális és jóléti szolgáltatások igazgatása.**

A Társulás kormányzati funkciók szerinti tevékenységeit a IX/10. pont tartalmazza.

**11.** A Társulás az Mötv. 88.§ - 95.§-aiban foglalt szabályok szerint működik.

**II.**

**A TÁRSULÁS CÉLJA**

**1.** Az I/3. pontban megnevezett móri kistérségben lévő települési önkormányzatok képviselő-testületei szociális alapszolgáltatási ellátási formákat közösen szervezik meg, annak érdekében, hogy társult települések minden lakója számára lehetőség nyíljon a legkorszerűbb szociális szolgáltatások igénybevételére.

**2.** A szociális alapszolgáltatási *~~és a gyermekjóléti szolgálati~~* feladatok Társulás általi közvetlen ellátásával a társult önkormányzatok közigazgatási területén a szociális alapszolgáltatási *~~és gyermekjóléti alapellátási~~* feladatok megoldottá váljanak oly módon, hogy a Társulás a kiegészítő állami támogatás igénybevételére jogosulttá váljon, mely a költségtakarékosabb feladatmegvalósítást eredményezi.

**3.** A szociális alapszolgáltatási *~~és gyermekjóléti szolgálati~~* szakmai munka emelkedjen.

**4.** Bakonycsernye Község Önkormányzata és Balinka Község Önkormányzata Közigazgatási területén az óvodai ellátás feladat megoldottá váljon.

**5.** A közös feladatellátás során az egy ellátottra, gyermekre eső fajlagos költségek csökkenjenek.

**III.**

**TÁRSULÁS FELADAT- ÉS HATÁSKÖRE, A FELADAT ELLÁTÁS MÓDJA**

**1.** A Társulás feladatköre és tevékenysége 2012. február 1.-napjától:

**1.1.** A Társult Önkormányzatok közigazgatási területén a Társulás által ellátott az Sztv. 57.§ (1) bekezdés c), d), *~~e),~~* és 62.§ - *63.* *~~64.~~*§-aiban nevesített kötelező szociális alapszolgáltatási feladatok:

* étkeztetés
* házi segítségnyújtás
* *~~családsegítés.~~*

***~~1.2.~~*** *~~a Gyvt. 15.§ (2) bekezdés a.) pontja, a 39.§, 40.§-a szerinti gyermekjóléti szolgáltatás közös megvalósítására terjed ki.~~*

***1.2.*** Bakonycsernye Község Önkormányzata és Balinka Község Önkormányzata közigazgatási területein 2015. augusztus 31.-napjától az Mötv. 13. § (1) bekezdés 6. pontja, a „nemzeti köznevelésről” szóló 2011. évi CXC. törvény 4. § 1/a) pontja szerinti óvodai-nevelési feladatok közös megvalósítására terjed ki.

**2.** A Társulás alaptevékenységi körébe tartozik:

**2.1.** Házi segítségnyújtás

***~~2.2. Családsegítés~~***

***2.2.*** Szociális étkeztetés

***~~2.4.~~*** *~~Gyermekjóléti szolgáltatás~~*

***2.3.*** Óvodai ellátás

**3.** Az *~~1.1. és az 1.2. pontokban~~* *I/1.1. pontban* meghatározott alaptevékenységek ellátására a társult önkormányzatok költségvetési szervet nem alapítanak, a feladatokat a Társulás a Társulási Tanács által történő, *jogszabályban meghatározott képesítési előírásoknak megfelelő személyek* foglalkoztatás*a* útján látja el:

**3.1.** Bakonycsernye Nagyközség területén a nyitva álló helyiség-: 8056 Bakonycsernye, Rákóczi u. 79.

**3.2.** Balinka község területén nyitva álló helysége: 8055 Balinka,   
Petőfi u. 34.

**3.3.** Nagyveleg község területén nyitva álló helysége: 8065 Nagyveleg,   
Móri utca 2/A.

4. A *~~III/2.5.~~* *III/2.3.* pontban meghatározott óvodai-nevelési szakmai alaptevékenység ellátását a Társulás a Társulási Tanács általi köznevelési intézmény fenntartása útján látja el oly módon, hogy a jelenleg Móri Többcélú Kistérségi Társulás által fenntartott Zengő Óvoda Egységes Óvoda- Bölcsőde 8056. Bakonycsernye, Rákóczi u. 141. sz. alatti telephelyén működő Bóbita Tagóvoda-Bölcsőde székhelyintézményből kiválás útján jogutódlással a Társulási Tanács alapítói jogkörében 2015. augusztus 31.-i hatállyal – 8056. Bakonycsernye, Rákóczi u. 141. szám alatti székhellyel kiadja a: Bakonycsernyei Bóbita Óvoda és Egységes Óvoda-Bölcsőde – továbbiakban: Intézmény Alapító Okiratát.

**5.** A Társulás keretében az Intézmény fenntartói, irányító szervi jogköre gyakorlása:

Az Intézmény fenntartói, irányító szervi jogkörét: Gajamenti Önkormányzati Társulás Társulási Tanácsa gyakorolja.

**IV.**

**A TÁRSULÁS DÖNTÉSHOZÓ SZERVE ÉS A TAGJAIT MEGILLETŐ**

**SZAVAZATARÁNYOK**

**1.** A Társulás legfőbb szerve: a Társulási Tanács.

**2.** A társult Önkormányzatok Képviselő-testületei megállapodnak abban, hogy a Képviselő-testületek a Társulási Tanácsba az Önkormányzatok mindenkori polgármesterét delegálják.

A polgármester akadályoztatása esetére, annak időtartamára a delegált személy az őt helyettesítő alpolgármester, vagy az adott település képviselő-testületének a polgármester helyettesítésének rendjéről szóló döntésében meghatározott képviselő-testületi tag.

A helyettesként eljáró alpolgármester vagy képviselő-testületi tag jogai és kötelességei azonosak a polgármester jogaival és kötelességeivel. A Tanács ülésén a szavazati jog gyakorlásához a résztvevő helyettesnek eseti meghatalmazással kell rendelkeznie.

**3.** A Társulási Tanács minden tagját egy szavazat illeti meg.

**4.** A Társulási Tanács, mint testület látja el mindazokat a feladatokat, gyakorolja mindazokat a hatásköröket, amelyeket az Mötv., az Áht., az Sztv. és *~~a Gyvt. s~~* a nemzeti köznevelésről szóló törvénynek a fenntartói jogkör gyakorlására vonatkozó mindenkor hatályos jogszabályi rendelkezései, illetve jelen Társulási Megállapodás meghatároz.

**V.**

**A TÁRSULÁSI TANÁCS DÖNTÉSHOZATALÁNAK MÓDJA, A MINŐSÍTETT DÖNTÉSHOZATAL ESETEI**

**1.** A Társulási Tanács üléseit a Társulás székhelyén tartja.

A Társulási Tanács napirendjétől függően más helyen kihelyezett üléseket is tarthat.

**2.** A Társulási Tanács alakuló ülését a székhely település Önkormányzatának polgármestere hívja össze.

**3.** A Társulási Tanács az alakuló ülésén mondja ki megalakulását.

**3.1.** A Társulási Tanács jelen Társulási Megállapodás módosítására figyelemmel – a Társulás, mint jogi személy törzskönyvi bejegyzése érdekében a Társulási Megállapodás teljeskörű jóváhagyását követően tartott ülésén – első ízben a megalakulását 2013. július 1-jei hatállyal mondta ki, s választotta meg ugyanezen hatállyal a Társulási Tanács elnökét.

**3.2.** A Társulási Tanács az alakuló ülésén megválasztja a Társulási Tanács elnökét, az alakuló, avagy az azt követő első ülésen elfogadja:

* a Társulás Szervezeti és Működési Szabályzatát,
* megválasztja az alelnököt,

**4.** A Társulási Tanács üléseit szükség szerint, de évente minimum 6-szor, a Társulási Tanács által meghatározott időpontban tartja.

**5.** A Tanács ülését össze kell hívni a Társulási Tanács tagjai egynegyedének, azaz egy tagjának, továbbá a Fejér Megyei Kormányhivatal vezetőjének az ülés összehívásának indokát tartalmazó indítványára annak kézhezvételét követő 15 napon belül az ülés indokának, időpontjának, helyszínének és napirendjének meghatározásával.

**6.** Az ülést a Tanács elnöke, akadályoztatása esetén az alelnök, valamennyi tisztségviselő együttes akadályoztatása esetén a korelnök hívja össze és vezeti le.

**7.** A Társulási Tanács ülésének előkészítésére, az előterjesztések tartalmi és formai követelményeire vonatkozó szabályokat a Társulás Szervezeti és Működési Szabályzata tartalmazza.

**8.** A Társulási Tanács ülése nyilvános.

**9.** A Társulási Tanács:

**9.1.** zárt ülést tart összeférhetetlenségi, kitüntetési ügy tárgyalásakor, valamint vagyonnyilatkozattal kapcsolatos eljárás esetén.

**9.2.** Zárt ülést tart az érintett kérésére választás, kinevezés, felmentés, vezetői megbízás adása, annak visszavonása és állásfoglalást igénylő személyi ügy tárgyalásakor.

**9.3.** Zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás a Társulás vagy más érintett üzleti érdekét sértené.

**10**. A zárt ülésen a Társulási Tanács tagjai, a munkaszervezeti feladatokat ellátó Közös Önkormányzati Hivatalt vezető jegyző, s az Mötv. 46. § (3) bekezdésében meghatározott további személyek lehetnek jelen.

**11.** A Társulási Tanács akkor határozatképes, ha az ülésen a Társulási Tanács legalább 2 tagja jelen van.

A határozatképességet folyamatosan figyelemmel kell kísérni.

**12.** A Társulási Tanács döntései meghozatalához, a javaslat elfogadásához – a 13. pontban foglaltak kivételével – legalább annyi tag „igen” szavazata szükséges, mely meghaladja a jelen lévő tagok szavazatainak több mint felét, melynek hiányában a Társulási Tanács a javaslatot elutasította.

**13**. A minősített többséggel elfogadandó javaslat elfogadásához:

* legalább 2 tag „igen” szavazata szükséges,
* mely eléri a Társulásban részt vevő tagok által képviselt települések lakosságszámának a felét,

melynek hiányában a Társulási Tanács a javaslatot elutasította.

**14.** Minősített többség szükséges:

**14.1.** A V/9.3. pont szerinti zárt ülés elrendeléséhez.

**14.2.** A Társulás óvodai ellátás feladat- és hatáskörének ellátására szolgáló helyi önkormányzati költségvetési szerv alapításához, vezetőjének megbízásához, az intézmény fenntartói jogának átadás-átvételéhez.

**14.3.** A hatáskörébe utalt választásához, kinevezéshez, felmentéshez, megbízáshoz, megbízás visszavonásához.

**14.4.** A Társulás Szervezeti és Működési Szabályzata elfogadásához, továbbá az Szervezeti és Működési Szabályzatban meghatározott további ügyekben.

**14.5.** A csatlakozáshoz való hozzájárulás kérdésében.

**15.** A Társulási Tanács döntését az ülésen határozat formájában nyílt szavazással hozza meg.

**15.1**. A Társulási Tanács név szerinti szavazást tart:

* a Társulási Tanács tagjai legalább egynegyedének, azaz legalább egy tagjának indítványára,
* továbbá a Szervezeti és Működési Szabályzatban meghatározott ügyekben.

Ugyanazon ügyben, egy ízben lehet név szerinti szavazást javasolni és tartani. Nincs helye név szerinti szavazásnak ügyrendi javaslat kérdéseiben.

**15.2**. A Társulási Tanács titkos szavazást tarthat a V/9. pontban meghatározott ügyekben.

**15.3.** A nyílt szavazás, a név szerinti és a titkos szavazás módjának meghatározásáról a Szervezeti és Működési Szabályzat rendelkezik.

**15.4.** A Társulási Tanács ülésének vezetője állapítja meg a szavazás eredményét. Amennyiben a szavazás eredménye tekintetében kétség merül fel, úgy a Társulási Tanács bármely tagja kérésére a szavazást egy alkalommal meg lehet ismételni.

**16.** A Társulási Tanács kizárólagos hatáskörébe tartozik:

**16.1.** A Társulás elnöke megválasztása.

**16.2.** A Társulás alelnöke megválasztása.

**16.3.** A Társulási Megállapodás módosításának kezdeményezése.

**16.4.** Az éves költségvetés, valamint a zárszámadás megvitatása, elfogadása, módosítása, ennek keretében a tagdíj s a működési hozzájárulás évenkénti összegének megállapítása, a Társulás tagjával szembeni inkasszó benyújtásáról döntés.

**16.5.** A Társulás elnöke beszámolójának megtárgyalása, továbbá a Társulás tevékenységéről szóló éves beszámoló megtárgyalása és elfogadása.

**16.6.** A közös fejlesztésekről, beruházásokról való döntés.

**16.7.** A közös feladatellátást szolgáló megállapodások megkötése.

**16.8.** A Társulás vagyonáról való rendelkezés.

**16.9.** A Társulás Szervezeti és Működési Szabályzatának, éves munkatervének elfogadása, módosítása.

**16.10.** A Társulás más társulással való együttműködésének, avagy annak megszüntetésének elhatározása, együttműködési megállapodás megkötése.

**16.11.** Pályázatok benyújtásáról való döntés.

**16.12.** Hitelfelvételről, szabad pénzeszközök felhasználásáról döntés.

**16.13.** A Társulásból kilépő taggal való pénzügyi elszámolás rendezése.

**16.14.** A Társuláshoz önkormányzati közös feladatellátáshoz történő csatlakozás elfogadása.

**16.15.** A tag kizárásáról döntés.

**16.16.** A Társulás közalkalmazottai tekintetében a Kjt. 83/A. §. pont szerinti munkáltatói jogkör gyakorlása.

**16.17.** Helyi önkormányzati költségvetési szerv fenntartói jogának átadás-átvétele.

**16.18.** A Társulás által fenntartott helyi önkormányzati költségvetési szerv – Intézmény – vezetői álláshelyére pályázati felhívás közzététele, a magasabb vezető megbízása, a magasabb vezetői megbízással egyidejűleg illetményének megállapítása, magasabb vezetői megbízásának visszavonása.

**16.19.** A Társulás által fenntartott Intézmény tekintetében a pénzügyi és az ágazati jogszabályban meghatározott fenntartói jogkörben hozandó döntés.

**16.20.** A közös feladatellátást szolgáló ellátási szerződés, egyéb polgári jogi szerződés megkötése jóváhagyása.

**17.** A Társulási Tanács üléséről jegyzőkönyvet kell készíteni, melyet a Társulási Tanács elnöke, a munkaszervezeti feladatokat ellátó Bakonycsernyei Közös Önkormányzati Hivatalt vezető jegyző s a tagok sorából választott egy jegyzőkönyv-hitelesítő ír alá, annak elkészítéséről – s a felterjesztéséről – a Közös Önkormányzati Hivatalt vezető jegyző gondoskodik.

**17.1.** A jegyzőkönyv tartalmára vonatkozóan az Mötv. 52. § (1) bekezdésében foglaltak az irányadóak.

**17.2.** A zárt ülésről külön jegyzőkönyvet kell készíteni.

**17.3.** A Társulási Tanács üléséről készült jegyzőkönyv(ek)et az ülést követő 15 napon belül meg kell küldeni a Fejér Megyei Kormányhivatalnak.

**18.** A Társulás átruházott önkormányzati döntési jogköre:

Az önkormányzatok képviselő-testületei a Társulást az Mötv. 41. § (4) bekezdése alapján átruházott hatáskör gyakorlása körében az alábbi döntési jogkörök gyakorlására jogosítják fel:

**18.1.** A Bakonycsernyei Bóbita Óvoda Egységes Óvoda-Bölcsőde alapítói, fenntartói jogkörének gyakorlása az „államháztartásról” szóló 2011. évi CXCV. törvény 8. § - 9. §-ában s a „nemzeti köznevelésről” szóló 2011. évi CXC. törvény (továbbiakban: Nev.tv) 83. § - 85. §-ában meghatározottak szerint.

**18.2**. A szociális igazgatásról és szociális ellátásokról szóló 1993. évi III. törvény (továbbiakban: Sztv.), *~~és a gyermekek védelméről és a gyámügyi igazgatásról szóló  
1997. évi XXXI. törvény (továbbiakban: Gyvt.)~~* mindenkori hatályos rendelkezéseiben foglalt, a fenntartói jogkörbe tartozó ügyekben való döntés.

**19.** A Társulás keretében a III/1.1. *~~és 1.2.~~* pontban foglalt feladatmegvalósításhoz kapcsolódóan a szociális alapellátások intézményi térítési díjainak*~~,~~* *~~továbbá a gyermekvédelmi személyes gondoskodást nyújtó ellátások, azok igénybevétele és a fizetendő térítési díjaknak s a Gyvt. szerinti gondozási díjnak~~* önkormányzati rendeletben történő szabályozására, s annak mindenkori jogszabályi rendelkezéseknek megfelelő felülvizsgálatára *az Sztv. 92. § (1) bekezdésében kapott felhatalmazás alapján* – a Társulási Tanács javaslatának figyelembe vételével – Bakonycsernye Község Önkormányzata Képviselő-testülete jogosult.

**19.1**. A térítési díjak megállapítására, annak módosítására vonatkozó önkormányzati rendelet tervezetet a munkaszervezeti feladatokat ellátó Közös Önkormányzati Hivatal jegyzője a Társulási Tanács által javasolt tartalommal Bakonycsernye Község Önkormányzata Képviselőtestülete napirendet tárgyaló ülését megelőző 30 nappal korábban az érintett önkormányzatok polgármesterei részére megküldi.

**19.2.** Az Önkormányzatok Képviselőtestületei soron következő ülésükön, de legkésőbb 20 napon belül a rendelet tervezetben foglaltakról véleményt nyilvánítanak, melyet a Közös Önkormányzati Hivatalt vezető Jegyző részére írásban megküldenek.

Amennyiben az érintett Önkormányzatok Képviselőtestületei ezen határidőn belül a véleményt nem alakítják ki, úgy a határidő lejártát követően annak hiányában Bakonycsernye Község Önkormányzata Képviselőtestülete által az önkormányzati rendelet megalkotható.

**19.3.** Amennyiben az Önkormányzatok Képviselőtestületei a tervezetben foglaltakkal nem értenek egyet, úgy indokolással ellátott álláspontjukat a rendelet megalkotását megelőzően a Jegyzőnek a Társulás Tanács ülésén kell ismertetnie.

**19.4.** Amennyiben az egyetértését meg nem adó Önkormányzat Képviselőtestülete indokolásában foglaltak megalapozottak, úgy a Társulási Tanács ülésén egyeztetett újabb javaslat szerinti 19.2. pontban foglalt eljárást ismételten le kell folytatni.

**19.5.** Ha az érintett Önkormányzat Képviselőtestülete indokait nem fogalmazza meg, avagy azt nem ismerteti, illetőleg a benne foglaltak megalapozatlanok, úgy Bakonycsernye Község Önkormányzata Képviselőtestülete ezen utóbbi tényt megállapító döntését követően az eredeti javaslat szerinti tartalmú önkormányzati rendelet a székhely Önkormányzat Képviselőtestülete által megalkotható.

**20.** A Társulási Tanács ülésein a munkaszervezeti feladatokat ellátó Bakonycsernyei Közös Önkormányzati Hivatal jegyzője tanácskozási joggal vehet részt.

**21.** A Társulási Tanács működésének további részletes szabályait a Társulás Szervezeti és Működési Szabályzata tartalmazza.

**VI.**

**A TÁRSULÁSI TANÁCS TISZTSÉGVISELŐI**

**A TÁRSULÁSI TANÁCS BIZOTTSÁGA**

**A TÁRSULÁS MUNKASZERVEZETE**

**1. Társulás Elnöke:**

**1.1.** A Társulás elnökét a Társulási Tanács az alakuló ülésén tagjai sorából, az önkormányzati választási ciklus idejére választja meg.

**1.2.** Az elnök személyére a Tanács bármely tagja javaslatot tehet. A Társulás elnökének megválasztásához minősített többség szükséges.

**1.3.** A Társulási Tanács elnöke képviseli a Társulást, valamint ellátja a Társulás működésével kapcsolatos kiadmányozási, kötelezettségvállalási és utalványozási feladatokat. Távolléte, vagy akadályoztatása esetén a Társulás képviseletét az alelnök, együttes akadályoztatás esetén a korelnök látja el.

**1.4.** Az elnök részletes feladatát és hatáskörét a Társulás Szervezeti és Működési Szabályzata határozza meg.

**2. Társulás alelnöke:**

**2.1.** A Társulási Tanács az önkormányzati választási ciklus időtartamára a saját tagjai sorából alelnököt választ.

**2.2.** Az alelnök személyére a Tanács elnöke tesz javaslatot. A Társulási Tanács alelnökének megválasztásához minősített többség szükséges.

# 3. Társulás Munkaszervezete:

**3.1.** A Társulási Tanács döntéseinek előkészítését, döntései végrehajtásának szervezését a társult Önkormányzatok által alapított és fenntartott Bakonycsernyei Közös Önkormányzati Hivatal látja el.

**3.2.** A Közös Önkormányzati Hivatal, mint munkaszervezet feladata különösen:

**3.2.1.** A Társulási Tanács üléseinek, döntéseinek előkészítése, döntéseinek végrehajtása.

**3.2.2.** A Társulás döntéseinek végrehajtása.

**3.2.3.** Adatot, információt szolgáltat a Társulásban részt vevő Önkormányzatok részére a Társulási Tanács az Intézmény működéséről, feladatellátásról.

**3.2.4.** Ellátja a Társulás hatáskörébe tartozó munkaügyi feladatokat.

**3.2.5.** A Társulási Tanács költségvetésének végrehajtása, a költségvetési gazdálkodással kapcsolatos feladatok ellátása.

**3.2.6.** A költségvetési gazdálkodás körében különösen:

**3.2.6.1.** A Társulás s az általa fenntartott Intézmény költségvetése tervezésének, zárszámadás tervezetének előkészítése, pénzügyi-számviteli, gazdálkodási feladatainak ellátása. Az információszolgáltatás, a pénzforgalmi jelentések elkészítése.

**3.2.6.2.** A Társulás által benyújtott pályázatokkal kapcsolatos elszámolási feladatok végzése a Közreműködő Szervezet, a Magyar Államkincstár, a kedvezményezett önkormányzatok, valamint egyéb szervek felé.

**3.2.6.3.** A Társulás és az általa fenntartott Intézmény fenntartásával kapcsolatos éves elszámolások (különösképpen: az állami alap és kiegészítő hozzájárulások, az önkormányzati hozzájárulások, valamint létszám elszámolások) elkészítése és dokumentált egyeztetése az érintett önkormányzatokkal a beszámoló (zárszámadás) elfogadását megelőzően.

**3.2.6.4**. A Társulási Tanács egyedi határozatában foglalt feladatok végrehajtása, illetve pénzforgalmi elszámolásának elkészítése.

**3.3**. A Bakonycsernyei Közös Önkormányzati Hivatal által – a Társulás működésével kapcsolatos feladatokat ellátó – köztisztviselők felett a munkáltatói jogokat a jegyző gyakorolja.

A jegyző munkáltatói jogkörében kijelöli azon köztisztviselő(ke)t, aki(k) a Társulási Tanács tagjaival a munkaszervezeti feladatok tekintetében kapcsolattartásra jogosult(ak) és köteles(ek), melyről – s a változásairól – a Tanács tagjait tájékoztatja.

**3.4.** A Társulás munkaszervezeti feladatainak ellátására vonatkozó további szabályokat a Társulás Szervezeti és Működési Szabályzatában kell meghatározni.

**VII.**

**A TÁRSULÁS VAGYONA**

**1.** A Társulás saját vagyonnal rendelkezik, melyet a Társulás éves költségvetéséről szóló határozata mellékletében kell rögzíteni.

A Társulás ingatlan tulajdonnal nem rendelkezik:

**1.1.** A Társulás a szociális alapszolgáltatási *~~és gyermekjóléti szolgálati~~* feladatokhoz kapcsolódóan a székhely önkormányzat közigazgatási területén történő feladatellátás megvalósítását szolgáló bakonycsernyei 1252 hrsz-ú, ténylegesen 8056 Bakonycsernye, Rákóczi u. 79. sz. alatti ingatlanban lévő helyiségek s a bennük lévő berendezések és felszerelések Bakonycsernye Község Önkormányzata kizárólagos tulajdonát képezik, melyre nézve a Társulást a feladat megvalósítás időpontjáig térítésmentes használati jog illeti meg.

**1.2.** A Társulás működéséhez, a III/1.1.*~~-1.2.~~* pont szerinti feladatokhoz:

**1.2.1.** Balinka Község területén 8055 Balinka, Petőfi u. 34. sz. alatti balinkai 142 hrsz-ú ingatlanban nyitva álló helyiség, és benne lévő ingóságok Balinka Község Önkormányzata,

**1.2.2.** Nagyveleg Község területén 8065 Nagyveleg, Móri utca 2/A. sz. alatti nagyvelegi 75 hrsz-ú ingatlanban nyitva álló helyiség s benne lévő ingóságok Nagyveleg Község Önkormányzata

kizárólagos tulajdonában áll, melyre nézve a Társulást szintén térítésmentes használati jog illeti meg.

**1.3.** A Társulás a *~~III/1.3.~~ III/1.2.* pont szerinti óvodai ellátás feladathoz kapcsolódóan a Társulás által fenntartott Bakonycsernyei Bóbita Óvoda Egységes Óvoda-Bölcsőde elhelyezését biztosító

* bakonycsernyei 356 hrsz-ú 8056. Bakonycsernye, Rákóczi u. 141. sz. alatt fekvő és
* bakonycsernyei 1046 hrsz-ú 8056. Bakonycsernye, Rózsa u. 67/a. alatt fekvő

„óvoda” megnevezésű ingatlanok – a bennük lévő berendezésekkel és felszerelésekkel együtt – Bakonycsernye Község Önkormányzata kizárólagos tulajdonában állnak, melyre nézve a tulajdonosi jogkört gyakorló Önkormányzat a Társulás részére a feladatellátás időtartamára térítésmentes használati jogot biztosít.

**2.** A Társulás vagyona**:** törzsvagyon vagy üzleti vagyon lehet. A Társulás vagyonát gyarapítja és a vagyon további részét képezi a Társulás döntésével szerzett, vagy a Társulás tevékenysége révén keletkezett vagyon.

**3.** A Társulás működése során a költségvetése terhére – a szociális alapszolgáltatási *~~és gyermekjóléti szolgálati~~* feladatok és óvodai ellátás finanszírozására rendelkezésre álló előirányzatokból – vásárolt, vagy egyéb jogcímen szerzett vagyon (ingatlan, tárgyi eszköz, egyéb ingóság, stb.) a Társulás tulajdonába kerül.

**3.1.** A Társulás általi közös feladatellátás megszűnése esetén ezen vagyontárgyak megosztása a Társulás működési területéhez tartozó Önkormányzatok általi vásárláskor viselt költségek arányában történik, amennyiben a Társulás által benyújtott pályázat útján a működési területhez tartozó Önkormányzatok biztosították a „saját” erőt.

**3.2.** Fenti esetben a székhely, ellátottak számára nyitva álló helyiség, fekvése szerint érintett Önkormányzat váltja meg, – a megszűnés időpontjában fennálló forgalmi értéken – a többi Önkormányzatot megillető tulajdoni hányadot.

**3.3.** Amennyiben az Intézmény elhelyezését biztosító ingatlanokba, az ellátottak számára nyitva álló helyiségekbe pályázatok benyújtása útján történik az ingatlanokat érintően az ingóbeszerzés, úgy az ily módon beszerzett ingóságok tulajdonjoga a „saját erőt” biztosító Önkormányzatot illeti meg.

**4.** A Társulás megszűnése esetén a meglévő vagyon és annak szaporulata a Társulás tagjait a IX/3.1.-3.4. pont szerinti vagyoni hozzájárulásuk – amennyiben az nem állapítható meg, úgy a feladatellátásban érintett települések lakosságszáma – arányában illeti meg.

**5.** A vagyon XV/3. pont szerinti szerződésben részletezett megosztása során az önkormányzatok az alábbi elvek figyelembevételével járnak el:

**5.1.** ahasználatba adott ingatlanok, s a meglévő ingóságok birtokát vissza kell bocsátani,

**5.2.** a meglévő, tulajdonba adott ingóságokat természetben kell kiadni.

**6.** A Társulás megszűnésekor a vagyon felosztása és a közös tulajdon megszüntetése nem történhet olyan módon, hogy az önkormányzati közfeladatok, a közszolgáltatások ellátását veszélyeztesse. A létrejött vagyon elsődleges rendeltetése a közfeladat(ok) ellátása.

**7.** A közös tulajdon megszüntetése és az ebből származó vagyoni igények kielégítése során a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a vagyon a közfeladat ellátását biztosítja.

**8.** A közös tulajdonnal történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

**9.** A Társulásból a tag általi kiválás esetén a taggal a fentiekkel azonos eljárási rend szerint el kell számolni azon megkötésekkel, hogy a Társulás tagja a vagyon kiadására csak az esetben tarthat igényt, ha az nem veszélyezteti a Társulás feladatának ellátását, ebben az esetben a Társulás volt tagját a Társulással kötött szerződés alapján használati díj illeti meg, amennyiben a tartozását a Társulás felé maradéktalanul rendezte. A vagyon kiadását legfeljebb 5 évre lehet elhalasztani.

**10.** A Társulás tagjának vagyoni igénye kizárólag a tagsági jogviszonya időtartama alatt a vagyoni hozzájárulásával, avagy pályázati úton elnyert, illetőleg társulási vagyonból keletkezett Társulási közös vagyon körére nézve keletkezhet, mely a tagsági jogviszony megszűnése időpontjától érvényesíthető.

**11.** A Társulás vagyona tekintetében a tulajdonosi jogkört a Társulási Tanács gyakorolja.

**12.** Az Önkormányzatok Képviselő-testületei felhatalmazzák a Társulási Tanács nevében eljáró Társulási Tanács elnökét, hogy év közben, élet- és vagyonbiztonságot veszélyeztető esemény bekövetkezése esetén, illetve az előre nem látható működést akadályozó állapot megszüntetésére saját hatáskörben a szükséges intézkedéseket megtegye, melyről a Társulási Tanácsot s az érintett tulajdonosi jogkört gyakorló Önkormányzatot a soron következő társulási tanács ülésen tájékoztatnia kell.

**VIII.**

**A TÁRSULÁS KÖZALKALMAZOTTAI ÉS ELLÁTOTTAK JOGVISZONYA**

**1.** Megállapodó felek rögzítik, hogy a Társulás Társulási Tanácsa által közvetlenül foglalkoztatottak, s az Intézmény keretében foglalkoztatottak közalkalmazotti jogviszonyára vonatkozó szabályozás egységes.

**2.** A közalkalmazottak személyi juttatásai és az ellátottak juttatásai körében megállapodó felek rögzítik, hogy a Társulás 1. pont szerinti valamennyi közalkalmazottját, továbbá az egyes szolgáltatásokat igénybe vevőket, ellátottakat azonos szolgáltatások illetik meg, melynek alapulvételével, valamint a Társulási Tanács vonatkozó határozata alapján kell a többletköltségeket elszámolni.

**3.** A Társulási Tanács 1. pont szerinti alkalmazottainak jogviszonyára a „közalkalmazottak jogállásáról” szóló 1992. évi XXXIII. törvény rendelkezései az irányadóak, valamint:

**3.1.** A Társulási Tanács által foglalkoztatottak tekintetében a „közalkalmazottak jogállásáról szóló 1992. évi XXXIII. törvénynek a szociális valamint a gyermekjóléti és gyermekvédelmi ágazatban történő végrehajtásáról” rendelkező 257/2000. (XII.26.) Korm. rendeletben meghatározottak.

**3.2.** Az Intézmény foglalkoztatottjai vonatkozásában „a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról” szóló 326/2013. (VIII. 30.) Korm. rendeletben meghatározottak alkalmazandóak.

**4.** A Társulás keretében az Intézmény magasabb vezetője munkáltatói jogköre gyakorlása:

**4.1.** Az Intézmény magasabb vezetőjét a Társulási Tanács nevezi ki, bízza meg s gyakorolja tekintetében a „közalkalmazottak jogállásáról” szóló 1992. évi XXXIII. törvényben meghatározottak szerint a munkáltatói jogkört.

**4.2.** Az egyéb munkáltatói jogkört a Társulási Tanács elnöke gyakorolja.

**5.** Az Intézmény közalkalmazottai tekintetében a munkáltatói jogkört az Intézmény vezetője gyakorolja.

**6.** A társult Önkormányzatok Képviselőtestületei megállapodnak abban, hogy a szociális alapszolgáltatási *~~és gyermekjóléti szolgáltatási~~* feladat közös megvalósítására a Társulási Tanács *~~3~~ 2* fő foglalkoztatására jogosult azzal, hogy a közalkalmazottak munkakörét, munkavégzési helyét és munkarendjét a Társulási Tanács a kinevezésben és a munkaköri leírásban határozza meg.

**7.** A Társulási Tanács egyes feladatok ellátására közvetlenül külső harmadik személyekkel jogosult megbízási, avagy vállalkozói szerződések megkötésére, mely tekintetében a Ptk. rendelkezései az irányadók.

**IX.**

**A TÁRSULÁS GAZDÁLKODÁSÁRA VONATKOZÓ ÁLTALÁNOS ÉS SPECIÁLIS SZABÁLYOK**

**1.** A Társulás az „államháztartásról” szóló 2011. évi CXCV. törvény (továbbiakban: Áht.), a „számvitelről” szóló 2000. évi C. törvény, s azok végrehajtási jogszabályai szerint gazdálkodik, pénzügy-gazdálkodási feladatait a Bakonycsernyei Közös Önkormányzati Hivatal látja el.

**2.** A Társulás költségvetése külön tételként nem foglalja magába a munkaszervezeti feladatok ellátására vonatkozó költségvetési összeget azon tényre figyelemmel, hogy a Közös Önkormányzati Hivatal fenntartásával kapcsolatos költségek viselésére a Bakonycsernyei Közös Önkormányzati Hivatal létrehozására és fenntartására vonatkozó megállapodás az irányadó..

**3.** A Társulás és annak keretében az Intézmény működésének, a III/1. pontban foglalt feladatok közös megvalósításának fedezeteként elsődlegesen a mindenkori hatályos és állami költségvetési törvényben meghatározott szociális *~~és gyermekjóléti alapszolgáltatási~~* és óvodai ellátás feladatok megvalósításához nyújtott normatív állami hozzájárulás, továbbá *az* *esetlegesen nyújtandó* kiegészítő normatív állami támogatás szolgál.

**3.1.** Az állami költségvetési támogatások igénylésére – s azzal való elszámolásra – a 2013. évi állami költségvetési törvény szabályai szerint a Társulás I/9. pontjában kijelölt székhely Önkormányzata jogosult.

A további költségvetési évekre nézve az állami költségvetési támogatás igénylési jogosultságát a mindenkor hatályos éves költségvetési törvény rendelkezései határozzák meg.

**3.2.** Az állami költségvetési támogatás igénylése s az azzal való elszámolás a Társulás Társulási Tanácsa által meghatározottak szerint történik.

**3.3.** A székhely Önkormányzat a 3.1. pont szerint igényelt állami költségvetési támogatás kincstári ütemezés szerint folyósított összegét annak megérkezését követő 5 banki napon belül a Társulás pénzintézeti számlájára átutalja.

**3.4.** A Társulási Tanács az éves költségvetés megállapítása során összegszerűen határozza meg a közösen ellátott feladatok tagönkormányzati költségvetési hozzájárulási összegeit. A lakosságszám alapján megállapított összegeknél a tárgyévet megelőző év január 1-jei lakosságszám az irányadó.

**4.** A feladatonkénti tagi önkormányzati költségvetési hozzájárulás meghatározása tervezéskor:

**4.1.** a költségvetés elkészítése során a kiadások és bevételek meghatározása elkülönítetten, feladatonként történik,

**4.2.** tagönkormányzati költségvetési hozzájárulás: az adott feladatnál a kiadás normatívával, egyéb intézményi saját bevétellel, támogatásértékű működési bevétellel és államháztartáson kívülről átvett pénzeszközzel nem fedezett része.

**5.** A tagönkormányzatonkénti költségvetési hozzájárulás vetítési alapja költségvetés és a zárszámadás során:

***~~5.1.~~*** *~~a családsegítés esetében a teljes lakosságszám,~~*

***~~5.2.~~*** *~~gyermekjóléti alapellátás esetében a 0-17 éves korú ellátotti létszám,~~*

***5.1.*** házi segítségnyújtás és szociális étkeztetés esetében az önkormányzat közigazgatási területén ellátottak után a tárgyévre igényelt / teljesített állami hozzájárulás feladatmutatója.

***5.2.***óvodai-ellátás feladat esetén az Intézmény X/4.6.7.- 4.6.8. pontjaiban foglaltak szerint számított költségei.

**6.** A költségek feladatonkénti felosztása:

**6.1.** A személyi juttatások és járulékok azon feladatoknál kerülnek meghatározásra, amely feladaton a közalkalmazott dolgozik.

**6.2.** A dologi kiadások felvezetése azon feladatnál történik, amely feladatnál felmerül, ennek tényét a feladat elnevezésének felvezetése igazolja az adott számlán, átutaláson.

**6.3.** A felosztást analitikával szükséges alátámasztani.

**6.4.** A fentieken túl felmerülő felosztási, elszámolási elveket az adott évre vonatkozó költségvetési koncepció és költségvetési határozat tartalmazza.

**7.** A költségvetés meghatározásával egyidejűleg / minden év január 31-ig kerül sor az önkormányzati költségvetési hozzájárulások – önkormányzati működési előleg – meghatározására.

Az Önkormányzatok az őket terhelő hozzájárulások összegét havi bontásban, havonta előre a Társulás pénzintézeti számlájára átutalással a hónap 15. napjára szóló esedékességgel teljesítik. A költségvetési határozat elfogadását megelőző időszakban az előző évi tagönkormányzati költségvetési hozzájárulás egy tizenkettedét kell utalni minden hónap 15. napjáig.

**7.1.** Amennyiben a költségviselő Önkormányzat költségvetési hozzájárulás viselési kötelezettségének nem tesz, avagy késedelmesen tesz eleget, s emiatt a Társulási Tanácsnak hitelt kell igénybe vennie, úgy a hitelfelvétel költségeit és annak kamatait a nem, avagy késedelmesen teljesítő Önkormányzattal szemben kell kárigényként érvényesíteni, a Társulási Tanács egyedi döntése alapján.

**7.2.** A Társulási Tanács jogosult továbbá a többletköltségeket késedelmesen teljesítő Önkormányzattal szemben a késedelem időtartamára az utalandó összeg után a Polgári Törvénykönyvről szóló 2013. évi V. törvény (továbbiakban: Ptk.)   
szerinti késedelmi kamat érvényesítésére, a Társulási Tanács egyedi döntése alapján.

**8.** A költségvetési évre vonatkozó önkormányzati működési költség-hozzájárulás elszámolása az adott évre vonatkozó költségvetési beszámoló (zárszámadás) keretében történik, melynek alapján:

**8.1.** Az érintett Önkormányzatoknak az általuk már a 7. pont szerint megfizetett önkormányzati működési költségelőlegen felüli további tényleges költségkülönbözetet a zárszámadás jóváhagyását követő 30 napon belül kell megtéríteniük.

**8.2.** Amennyiben a 7. pont szerinti többletköltségek a ténylegesen felmerült költségeket meghaladják, úgy annak összege a következő évre vonatkozó térítésbe beszámításra kerül a zárszámadást követő 60 napon belül, a költségvetési határozat módosításával.

**9.** Az Intézmény gazdálkodási jogkörrel nem rendelkezik, szakmai tevékenysége tekintetében azonban önálló.

**10.** Inkasszó:

**10.1.** A Társulás tagjai megállapodnak abban, hogy a pénzügyi hozzájárulást (tagdíjat, önkormányzati működési költségelőleget) legalább 2 hónapja nem teljesítő, avagy részben teljesítő Önkormányzattal szemben – amely a Társulási Tanács elnöke írásbeli felszólítása ellenére 8 naptári napra vonatkozó fizetési póthatáridőre sem tesz eleget kötelezettségének – a Társulási Tanács döntése alapján azonnali beszedési megbízás (inkasszó) nyújtható be, mely eljárás valamennyi költsége az adós önkormányzatot terheli.

**10.2.** A tagi Önkormányzatok kötelezettséget vállalnak arra, hogy felhatalmazó levélben bejelentik a számlavezető pénzintézetüknek a Gajamenti Önkormányzati Társulás megnevezését, pénzforgalmi jelzőszámát, mint azonnali beszedési megbízás benyújtására jogosultat azzal, hogy a tagok a társulási tagsági jogviszonyuk fennállásáig a felhatalmazást nem vonhatják vissza. A felhatalmazás bank által aláírt egy példányát kötelesek a Társulási Tanács elnöke részére átadni.

**10.3.** A tagi Önkormányzat új számla nyitása esetén, a nyitástól számított 15 napon belül szintén köteles felhatalmazó levélben bejelenteni az új számlavezető pénzintézetének a Társulás megnevezését, pénzforgalmi jelzőszámát, mint azonnali beszedési megbízás benyújtására jogosultat azzal, hogy a tag a társulási tagsági jogviszonya fennállásáig a felhatalmazást szintén nem vonhatja vissza.

**11.** A Társulás kormányzati funkciók szerinti tevékenységei az alábbiak, melynek Magyar Államkincstár Fejér Megyei Igazgatósága által vezetett törzskönyvi nyilvántartási bejelentéséről – s annak esetleges változása miatti módosításáról – a Társulási Tanács jogosult, egyben köteles gondoskodni:

|  |  |  |
| --- | --- | --- |
|  | **Kormányzati funkció** | **Megnevezése** |
| ***~~11.1.~~*** | *~~104042~~* | *~~Gyermekjóléti szolgáltatás~~* |
| ***11.1.*** | 107051 | Szociális étkeztetés |
| ***11.2.*** | 107052 | Házi segítségnyújtás |
| ***~~11.4.~~*** | *~~107054~~* | *~~Családsegítés~~* |
| ***11.3*** | 091110 | Óvodai nevelés, ellátás szakmai feladatai |
| ***11.4.*** | 091120 | Sajátos nevelési igényű gyermekek óvodai nevelésének, ellátásának szakmai feladatai |
| ***11.5.*** | 091140 | Óvodai nevelés, ellátás működtetési feladatai |
| ***11.6.*** | 096010 | Óvodai intézményi étkeztetés |
| ***11.7.*** | 104030 | Gyermekek napközbeni ellátása |

**X.**

**A TÁRSULÁS FENNTARTÁSÁVAL, MŰKÖDÉSÉVEL KAPCSOLATOS KÖLTSÉGEK VISELÉSE**

A tagi önkormányzatok megállapodnak abban, hogy a Társulás működése biztosításául évente külön tagdíjat nem szolgáltatnak, ezen költségeket – mint annak közös fenntartói - a Bakonycsernyei Közös Önkormányzati Hivatal közös fenntartása keretében biztosítják.

**XI.**

**A TÁRSULÁS ÁLTAL FENNTARTOTT INTÉZMÉNY IRÁNYÍTÓ SZERVI JOGÁNAK GYAKORLÁSÁRA VONATKOZÓ SZABÁLYOK.**

**1.** A Társulás a *~~III/1.3.~~ III/1.2.* pontban meghatározott óvodai-nevelési feladatokat:

1.1. Bakonycsernye Község Önkormányzata

1.2. Balinka Község Önkormányzata

közigazgatási területére kiterjedően a Társulás által fenntartott

**Bakonycsernyei Bóbita Óvoda Egységes Óvoda – Bölcsőde**

III/4. pontban foglalt alapítása útján, annak jogfolytonos működtetésével látja el.

**2.** A Társulás általi intézményfenntartás kezdő időpontja: 2015. augusztus 31-napja.

**3.** A társult Önkormányzatok kölcsönösen rögzítik, hogy az Intézmény működése 2015. augusztus 31-napjától:

**3.1.** jogfolytonos,

**3.2.** működési helyei, tevékenységi köre változatlan,

**3.3**. az Intézményben dolgozó közalkalmazottak jogállása tekintetében a Kjt. 24. § (3) bekezdésére figyelemmel az Mt. 36. § (1) bekezdés szerinti munkáltatói jogutódlás következik be, a közalkalmazottak munkahelye megmaradására, a Társulás általi feladatellátásra tekintettel,

**3.4.** A Társulási Tanács az Intézmény Alapító Okirata kiadásával egyidejűleg dönt az Intézmény vezetője határozott időtartamú, a magasabb vezetői pályázat elbírálásáig – maximum 1 évig terjedö megbízásáról, továbbá a magasabb vezetői beosztás ellátására a pályázati felhívás meghirdetéséről.

**4. A Társulás által fenntartott Intézmény neve, székhelye, telephelyei, tevékenységei kormányzati funkció szerinti megjelölése:**

**4.1. Bakonycsernyei Bóbita Óvoda Egységes Óvoda – Bölcsőde**

**4.2. Székhelye:** 8056. Bakonycsernye, Rákóczi u. 141. sz.

**4.3. Telephelye:** 8056. Bakonycsernye, Rózsa u. 67/a

**4.4.** Szakágazati besorolása: 851020 Óvodai nevelés.

**4.5.** Az Intézmény szakmai alaptevékenységei kormányzati funkció szerinti megjelölése:

|  |  |  |  |
| --- | --- | --- | --- |
|  | Funkció-csoport | Megnevezés | Kormányzati funkció száma |
| **4.5.1.** | 0911 | Óvodai nevelés, ellátás szakmai feladatai | 091110 |
| **4.5.2.** | 0911 | Sajátos nevelési igényű gyermekek óvodai nevelésének, ellátásának szakmai feladatai | 091120 |
| **4.5.3.** | 0911 | Óvodai nevelés, ellátás működtetési feladatai | 091140 |
| **4.5.4.** | 0960 | Óvodai intézményi étkeztetés | 096010 |
| **4.5.5.** | 1040 | Gyermekek napközbeni ellátása | 104030 |

Az Intézmény mindenkori szakmai tevékenységi, székhelyét és telephelyeit a Társulási Tanács irányítói jogkörében állapítja meg, mely a Társulási Megállapodás módosítását nem igényli, azzal, hogy a következő Társulási Megállapodás módosítása során annak átvezetése megtörténik.

**4.6.** Az Intézmény jogállása, gazdálkodási besorolása:

**4.6.1.** Önálló jogi személy.

**4.6.2.** Helyi önkormányzati költségvetési szerv,

**4.6.3.** Szakmai tevékenységeit szakmailag önállóan látja el.

**4.6.4.** Pénzügyi-gazdálkodási feladatait munkamegosztási megállapodás alapján a Bakonycsernyei Közös Önkormányzati Hivatal látja el.

**4.6.5.** Az Intézmény éves engedélyezett létszámát, valamint költségvetési bevételeit és kiadásait kiemelt előirányzatok szerinti bontásban a Társulási Tanács éves költségvetéséről szóló határozata tartalmazza.

**4.6.6.** Az Intézmény 4.6.5. pont szerinti előirányzatainak Társulási Tanács általi elfogadását követően az elemi költségvetését a Társulási Tanács elnöke hagyja jóvá.

**4.6.7.** Az Intézmény költségvetésének részét képezik az Intézmény foglalkoztatottjainak rendszeres és nem rendszeres személyi juttatásai, azaz alkalmazási költségei és annak járulékai, beleértve a továbbképzéssel kapcsolatosan felmerülő költségeket, közlekedési költségtérítést és egyéb, a foglalkoztatásokhoz kapcsolódó költségeket, továbbá az Intézmény működtetése során felmerülő dologi költségek, - papír, írószer, telefon, mobiltelefon, Internet, gépjárműhasználat, postaköltség, reprezentáció, foglalkozás-egészségügy, stb. - költségek.

**4.6.8.** Az Intézmény költségvetésének részét képezik továbbá az Intézmény 4.2. és 4.3. pont szerinti székhelye és telephelye elhelyezését biztosító ingatlanok felújításával, karbantartásával, a vagyonbiztosításával s üzemeltetésével – víz, villany, fűtés, szennyvízcsatorna, szemétszállítás, takarítás stb.- kapcsolatos költségek.

**4.6.9.** A 2015. szeptember 1.-napjától fizetendő többletköltségek Megállapítása tekintetében a Zengő Óvoda Egységes Óvoda-Bölcsőde Bóbita Tagóvoda- Bölcsődéje tagintézményi költségvetését s a tagintézmény elhelyezését biztosító ingatlanok Bakonycsernye Község Önkormányzata 2015. évi költségvetésében szereplő időarányos üzemeltetési költségeit veszik figyelembe.

**4.6.10.** Bakonycsernye Község Önkormányzata és Balinka Község Önkormányzata az Intézmény működéséhez szükséges állami költségvetési hozzájárulással nem fedezett többlet költségeket az óvodai-bölcsődei ellátottak arányában viselik, melynek évi tervezett összegeit az Intézmény költségvetése meghatározása időpontjában külön-külön szintén meghatározzák.

**4.6.11.** A 4.6.9. pontban nevesített többletköltségeket havi bontásban havonta előre a hónap 15.-napjáig kell a Társulási Tanács számlájára teljesíteni.

**4.7. Az Intézmény gazdálkodása:**

**4.7.1.** Az Intézmény önálló adószámmal és önálló pénzintézeti számlával rendelkezik.

**4.7.2.** Az Intézmény vezetője a mindenkor hatályos költségvetési szervek gazdálkodására vonatkozó jogszabályok, társulási tanácsi határozatok és belső szabályzatok szerint köteles eljárni.

**4.7.3.** Az Intézmény vezetője köteles a Társulási Tanács által jóváhagyott kiemelt költségvetési előirányzatain belül gazdálkodni.

**4.7.4.** Az Intézmény a személyi juttatások és a létszám előirányzatával - a rá vonatkozó munkajogi jogszabályi előírások figyelembevételével - önállóan gazdálkodik, a jóváhagyott létszám-előirányzatán belül önállóan állapítja meg a foglalkoztatottak létszámát, összetételét, munkaidő alapját. A költségvetési határozatban meghatározott létszám-előirányzatot nem lépheti túl.

**4.7.5.** Az Intézménynél a személyi juttatások előirányzatának átmeneti megtakarítása terhére tartós kötelezettség nem vállalható. A feladatelmaradás, feladatváltozás miatti személyi juttatások előirányzatának megtakarítása terhére kötelezettség nem vállalható.

**4.7.6.** A betöltetlen álláshelyekre jutó személyi juttatások előirányzatával úgy kell gazdálkodni, hogy az álláshely az év bármely időpontjában betölthető legyen, és abból többletszükséglet a jóváhagyott előirányzathoz képest ne keletkezzék.

**4.7.7.** Az Intézmény vezetője év közben előirányzat módosítási javaslattal élhet, melyet részletes szakmai és pénzügyi dokumentációval alátámasztottan szükséges benyújtani a Közös Önkormányzati Hivatal felé.

**4.8**. Az Intézmény vezetője évente egy alkalommal a Társulási Tanácsnak - az éves költségvetés zárszámadásáról szóló előterjesztéshez kapcsolódóan – köteles beszámolni az Intézmény szakmai munkájáról.

**4.9. Az óvodai-ellátás feladatellátáshoz történő csatlakozás:**

**4.9.1.** A Képviselő-testületek megállapodnak abban, hogy a Társulás általi Intézmény fenntartáshoz az abban részt venni kívánó nem tagi Önkormányzat jelen Megállapodás IX. és X. Fejezeteiben foglalt azonos szabályok és feltételek mellett csatlakozhat, melyre vonatkozó határozatát 6 hónappal korábban kell meghozni, s a Társult Képviselőtestületek részére megküldeni.

**4.9.2.** A csatlakozás augusztus 31-napjára szóló hatállyal történhet.

**4.9.3.** A nem tagi Önkormányzat csatlakozása a Társulás Megállapodás módosítását igényli, mivel az Intézmény fenntartásához való csatlakozást a Társulás kizárólag tagi csatlakozással teszi lehetővé.

**4.9.4.** A Társulási Tanács fenntartói, irányító szervi jogkörében egyidejűleg dönt az Intézmény Alapító Okirata szükségessé váló módosításáról.

**XII.**

**TÁRSULÁS EGYES KÖZÖS FELADATELLÁTÁSAIHOZ VALÓ CSATLAKOZÁS**

**1.** A Képviselő-testületek megállapodnak abban, hogy a Társulás általi szociális alapszolgáltatási *~~és gyermekjóléti szolgálati~~* közös feladatellátásokhoz az abban részt venni kívánó nem tagi Önkormányzat jelen Megállapodás IX. Fejezetében foglalt azonos szabályok, és feltételek mellett csatlakozhat, melyre vonatkozó határozatát 6 hónappal korábban kell meghozni, s a Társult Képviselő-testületek részére megküldeni.

**2.** Az Önkormányzatok Képviselő-testületei általi csatlakozás a hónap első napjára szóló hatállyal történhet.

**3.** Az Önkormányzat(ok) csatlakozása a Társulási Megállapodás módosítását nem igényli, azonban az egyes feladatok ellátására a 4. pont szerinti tartalommal külön megállapodást kell kötni.

**4.** Az egyes szociális alapszolgáltatási *~~és gyermekjóléti alapellátási~~* feladatok átadására-átvételére vonatkozó megállapodásnak az alábbiakat kell tartalmaznia:

**4.1.** A feladatellátás átadására vonatkozó megállapodást.

**4.2.** A feladatellátással érintett Önkormányzat közigazgatási területén történő helyszíni biztosításának Önkormányzat általi tárgyi feltételeinek biztosítására vonatkozó megállapodást.

**4.3.** A közös feladatellátás során keletkező többletköltségek működési költségelőleg, valamint zárszámadást követően az önkormányzatot terhelő működési költség-hozzájárulás és működési költségelőleg különbözete viselésére vonatkozó jelen Megállapodás IX. Fejezetében szabályozott kötelezettségét, módját és esedékességét.

**4.4.** A Megállapodás határozatlan avagy határozott időtartamát.

**4.5.** A Megállapodás felmondására vonatkozó szabályokat.

**4.6.** Felmondás, kizárás esetén - amennyiben a feladatot önálló státuszú közalkalmazott látta el, úgy - a közalkalmazott továbbfoglalkoztatására vonatkozó kötelezettségvállalást.

**4.7.** Inkasszó alkalmazásához felhatalmazó levél megadására vonatkozó megállapodást.

**5.** Amennyiben a nem tagi Önkormányzat a Társulás általi valamennyi feladatellátáshoz kíván csatlakozni, úgy a csatlakozásra a XIII. Fejezetben foglaltak az irányadók.

**6.** Az óvodai nevelési feladatellátáshoz való csatlakozásra az XI/4.9. pontban foglaltak az irányadók.

**XIII.**

**A TÁRSULÁSHOZ CSATLAKOZÁS**

**1.** A Társuláshoz történő csatlakozás a Társulási Megállapodásnak a csatlakozó Önkormányzat Képviselő-testületével történő módosítása alapján lehetséges.

**2.** A Társult Képviselő-testületek a csatlakozást kizárólag azon helyi önkormányzatok képviselő-testületei részére teszik lehetővé, melyek:

**2.1.** elfogadják a Társulás céljait,

**2.2.** hatékonyan közreműködnek a közös feladatok költségkímélő megvalósításában,

**2.3.** továbbá a Társulási Megállapodásban foglaltakat magukra nézve kötelezőnek ismerik el.

**3.** A csatlakozni kívánó önkormányzat képviselőtestületének az 1.1. pontban foglaltakra történő nyilatkozatát tartalmazó határozatát a Társulási Tanácshoz kell megküldenie azzal, hogy a Társuláshoz csatlakozni naptári év 1. napjával, avagy július 1. napjával – az óvodai ellátás tekintetében augusztus 31.-napjával - lehet, s erre vonatkozó döntést 6 hónappal korábban kell meghozni.

**4.** A csatlakozáshoz való hozzájárulás kérdésében a Társulási Tanács javaslata alapján a társult Képviselő-testületek minősített többséggel döntenek a Társulási Megállapodás egyidejű módosításával.

**XIV.**

**A TÁRSULÁS MŰKÖDÉSÉNEK ELLENŐRZÉSE**

**1.** A Társulás működésének törvényességi felügyeletére az Mötv. szabályai, gazdálkodásának ellenőrzésére az Mötv, az Áht. és végrehajtási jogszabályaiban meghatározott rendelkezések az irányadóak.

**2.** A Társult Képviselőtestületek kölcsönösen rögzítik, hogy évente a Társulás az Intézmény költségvetési beszámolóját tárgyaló ülést megelőzően a társult Önkormányzatok Képviselőtestületei által kijelölt 1-1-1 képviselőtestületi tagból álló 3 tagú Ellenőrzési Bizottságot hoznak létre, mely – a Közös Önkormányzati Hivatal szakembereinek és külső szakértők szükségszerű bevonásával – pénzügyi ellenőrzést folytat, amelynek eredményéről a bizottság tagjai a Képviselőtestületeiknek és a Társulási Tanácsnak beszámolnak.

**3.** A Társult Önkormányzatok polgármesterei évente egy alkalommal a Képviselő-testületeiknek beszámolnak a Társulás tevékenységéről s létrehozása céljainak megvalósításáról.

**4.** Az Intézmény vezetője s a Társulási Tanács által foglalkoztatott közalkalmazottak évente egy alkalommal a Társulási Tanácsnak – az éves költségvetésről szóló előterjesztéshez kapcsolódóan – kötelesek beszámolni szakmai munkájukról.

**XV.**

**A TÁRSULÁSI MEGÁLLAPODÁS MÓDOSÍTÁSA**

**1.** A Társulási Megállapodást a társult Önkormányzatok Képviselő-testületei közös megegyezéssel az általuk meghatározott időponttal módosíthatják.

**2.** A Társulásból történő kiválás esetén a Társulási Megállapodás módosításában – mely a tagok körét érinti – a kiváló tag már nem vesz részt.

**XVI.**

**A TÁRSULÁSBÓL TÖRTÉNŐ KIZÁRÁS ÉS KIVÁLÁS**

**1.** A Társulásból bármelyik résztvevő, a képviselő-testület kiválásra (felmondásra, továbbiakban: kiválásra) vonatkozó határozata megküldésével a naptári év utolsó napjával kiválhat.

A kiválásra vonatkozó határozatot 6 hónappal a kiválást megelőzően kell meghozni, s azt írásban a Társulási Tanáccsal közölni.

**2.** A Társulás tagjai megállapodnak abban, hogy nem szüntethető meg a tagsági jogviszony kiválással mindaddig az 1. pontban rögzített jogcímen, amíg a tag a Társulással szemben fennálló lejárt tartozását nem rendezi, továbbá ha a Társulás a kiválni kívánó tagi Önkormányzat általi feladat átadására tekintettel, mint kedvezményezett támogatásban részesült, s még a kötelező üzemeltetési, fenntartási időtartam nem járt le.

**3.** A Társulás tagjának jogviszonya megszűnik:

**3.1.** ha az önkormányzat megszűnik, összeolvad vagy egyesül,

**3.2.** ha a Társulás Képviselő-testületei a Társulás megszűnését közös megegyezéssel kimondják.

**4.** Kizárással:

**4.1**. A Társulás tagjainak több mint fele minősített többséggel hozott határozatával kizárhatja a Társulás azon tagját, amely a Társulási Megállapodásban foglalt alábbi kötelezettségeinek ismételt felhívásra határidőben nem tett eleget, s az inkasszó nem vezetett eredményre:

**4.1.1.** a tag a Társulás céljainak megvalósításához szükséges tagdíjfizetési kötelezettségét több mint három hónapig elmulasztja,

**4.1.2.** a tag a Társulás által biztosított szociális alapszolgáltatási *~~és gyermekjóléti szolgáltatási~~* feladatok ellátásához és /vagy az Intézmény fenntartásához szükséges hónap tizenötödik napjáig esedékes, a Társulási Tanács által évente megállapított költségvetési működési hozzájárulást – költségelőleget – több mint két hónapon keresztül nem fizeti meg,

**4.1.3.** vagy a Társulási Tanács határozatában meghatározott cél megvalósításához szükséges többletforrás befizetési kötelezettségének a Társulás tagja a Társulás döntésében megjelölt határidőben nem tett eleget.

**4.2.** A 4.1. pont szerinti jogcímeken történő tagsági viszony megszüntetésére vonatkozó Társulási Tanács döntést, két írásbeli felszólításban foglalt eredménytelen határidő (8 nap) leteltét követően lehet meghozni. A tagsági jogviszony megszűnése nem jelenti a kötelezettségek elévülését. A Társulási Tanácsnak kötelessége minden jogszerű eszközt felhasználni annak érdekében, hogy a tartozást behajtsa.

**4.3.** A tagsági jogviszony a Társulási Tanács által meghatározott időpontban szűnik meg.

**4.4.** A közös feladatellátáshoz csatlakozást tartalmazó Megállapodás felmondása:

A Társulási Tanács a 4. pont szerint kizárhatja azon érintett Önkormányzatot, mely önkormányzati fizetési kötelezettségét a VIII. Fejezetben foglaltak szerint nem teljesíti, és az inkasszó egymást követő 2 alkalommal nem vezetett eredményre.

**4.4.1.** A kizárás a felszólításokban foglalt teljesítési határidőkhöz legközelebbi hónap első napjára szólhat.

**4.4.2.** Amennyiben a költségviselésre kötelezett Önkormányzat fizetési kötelezettségét nem teljesíti, úgy a meg nem fizetett összeg után a Ptk. szerinti késedelmi kamat megfizetésére s a Társulásnak okozott többletköltségek, károk megfizetésére is köteles.

**4.4.3.** A Társulás jogosult mindaddig a feladatellátást átadó Önkormányzattal kötött megállapodás mellékletét képező leltárjegyzékben foglalt ingóságok, felszerelések saját használatában tartására - azaz azokat kiadni nem köteles –, amíg a kizárt Önkormányzat a tartozását maradéktalanul a Társulás részére meg nem fizette. A saját használatban tartás azonban az 5 évi időtartamot nem haladhatja meg.

**XVII.**

**A TÁRSULÁS MEGSZŰNÉSE**

**1.** A Társulás megszűnik, ha:

**1.1.** annak közös megegyezéssel történő megszűnését valamennyi tag képviselő-testületi határozattal kimondja;

**1.2.** törvényben szabályozott megszűnési feltétel megvalósul;

**1.3**. a törvény erejénél fogva;

**1.4.** bíróság jogerős döntése alapján.

**2.** A Társulás megszűnése esetén a kötelezettségek teljesítése után megmaradó vagyont a tagok a Társulás fennállása alatt teljesített tagi hozzájárulásai arányában a végleges támogatások, juttatások arányos részének betudásával kell felosztani a VII. Fejezetben rögzítettek teljes körű figyelembevételével.

**3.** A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel.

**4.** A Társulás megszűnése esetén jogutódnak a társult önkormányzatok képviselő-testületei minősülnek, a kötelezettségekért vagyoni hozzájárulásuk arányában felelnek azzal, hogy azok fedezeteként elsődlegesen a visszakapott vagyon szolgál.

**XVIII.**

**ZÁRÓ RENDELKEZÉSEK**

**1.** A Társulási Megállapodást a társult önkormányzatok képviselő-testületei az alábbi határozatokkal hagyták jóvá:

* Bakonycsernye Község Önkormányzat képviselő-testülete 24/2012. (I.26.)
* Balinka Község Önkormányzat képviselő-testülete 3/2012. (II.8.)
* Nagyveleg Község Önkormányzat képviselő-testülete 3/2012. (III.8.)

mely az utolsóként jóváhagyó képviselőtestületi határozat meghozatala napján lépett hatályba.

**2.** A Társulási Megállapodás I. számú módosítását a társult önkormányzatok képviselő-testületei az alábbi határozatokkal hagyták jóvá:

* Bakonycsernye Község Önkormányzat képviselő-testülete 143/2012. (X.25.)
* Balinka Község Önkormányzat képviselő-testülete 97/2012. (X.26.)
* Nagyveleg Község Önkormányzat képviselő-testülete 66/2012. (X.18.)

**3.** A Társulási Megállapodás Mötv. IV. Fejezete szabályainak megfelelő módosítását, mely 2013. július 1.-napján lép hatályba:

* Bakonycsernye Község Önkormányzat képviselő-testülete 89/2013. (IV.25.)
* Balinka Község Önkormányzat képviselő-testülete 37/2013. (IV.25.)
* Nagyveleg Község Önkormányzat képviselő-testülete 42/2013. (IV.25.)

számú határozatával fogadta el s foglalta a módosítással egységes szerkezetbe.

**4.** A Társulási Megállapodás III. számú módosítása a Képviselőtestületek jóváhagyása napján lép hatályba, mely módosítást a társult Önkormányzatok Képviselőtestületei az alábbi határozataikkal hagyták jóvá:

* Bakonycsernye Község Önkormányzat képviselő-testülete 282/2013. (XII.12.)
* Balinka Község Önkormányzat képviselő-testülete 116/2013. (XII.12.)
* Nagyveleg Község Önkormányzat képviselő-testülete 162/2013. (XII.12.)

**5.** A Társulási Megállapodás IV. számú módosítása 2015. április 8.-napján lép hatályba azzal, hogy az Intézmény fenntartására vonatkozó X. Fejezetben foglalt rendelkezései 2015. augusztus 31.-napjától alkalmazandók.

A Társulási Megállapodás IV. számú módosítását a társult Önkormányzatok Képviselőtestületei az alábbi határozatokkal hagyták jová:

* Bakonycsernye Község Önkormányzat Képviselőtestülete 74/2015. (IV.8.)
* Balinka Község Önkormányzat Képviselőtestülete 50/2015. (IV.8.)
* Nagyveleg Község Önkormányzat Képviselőtestülete 68/2015.(IV.8.)

***6.*** *A Társulási Megállapodás V. számú módosítása 2016. január 1-napján lép hatályba.*

***7.*** *A Társulási Megállapodás V. számú módosítását:*

*- Bakonycsernye Község Önkormányzata Képviselőtestülete ……/2015. (……..) számú határozata*

*- Balinka Község Önkormányzata Képviselőtestülete ……/2015. (……..) számú határozata*

*- Nagyveleg Község Önkormányzat Képviselőtestülete ……/2015. (……..) számú határozata*

*számú határozatával fogadta el s foglalta a módosítással egységes szerkezetbe.*

***8.*** A társult Önkormányzatok kölcsönösen rögzítik, hogy a Társulási Megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni.

Amennyiben egymás közötti közvetlen egyeztetésük nem vezet eredményre, úgy megállapodnak abban, hogy a vitás kérdésekben az érintett Képviselő-testület kéri Országos Önkormányzati Szövetség által felkért tagokból álló egyeztető bizottság állásfoglalását, s a kereseti kérelmet az állásfoglalás rendelkezésre állását követően nyújtja be, melynek elbírálása a Székesfehérvári Közigazgatási és Munkaügyi Bíróság hatáskörébe tartozik.

***9*.** A Megállapodásban nem szabályozott kérdésekben a vonatkozó jogszabályok és a Társulás Szervezeti és Működési Szabályzata rendelkezései az irányadók.

***Az I., II. III. IV. és V. számú módosítással egységes szerkezetbe foglalt Társulási Megállapodást, annak elolvasása, tartalmának megértése után a képviselő-testületek nevében eljáró polgármesterek, mint az önkormányzati akarattal teljességgel megegyezőt saját kezűleg aláírták.***

***Bakonycsernye, 2015. december...nap***

**Bakonycsernye Község Önkormányzata**

**képviseletében:**

**/: Turi Balázs :/**

polgármester

**Balinka Község Önkormányzata Nagyveleg Község Önkormányzat**

**képviseletében: képviseletében:**

**/: Wéninger László :/ /: Szloboda Istvánné :/**

polgármester polgármester

**Záradék:**

*A Társulási Megállapodás XVIII/7. pontjában felsorolt képviselő-testületi határozatok a Társulási Megállapodás V. számú módosítása elfogadását tartalmazzák, melynek Mötv. 88. § (1) bekezdése alapján történő aláírására a polgármesterek felhatalmazással rendelkeznek.*

***Kelt: Bakonycsernye, 2015. december............nap***

**/: Fidrich Tamásné :/**

**Bakonycsernyei Közös Önkormányzati Hivatal**

jegyzője