**Bakonycsernye Község Polgármestere**

**Bakonycsernye, Rákóczi u. 83.**

**Tel: 22/413-001**

**pm.bakonycsernye@morterseg.hu**

**ELŐTERJESZTÉS**

**a kiadások készpénzben történő teljesítése eseteinek meghatározására vonatkozó rendelet megalkotására**

Jogszabályi héttér: Az államháztartásról szóló 2011. évi CXCV. törvény 109.§ (6) bekezdése

Tisztelt Képviselő-testület!

Fenti jogszabály rendeletalkotási kötelezettséget ír elő az önkormányzatok számára a kiadások készpénzben történő teljesítése eseteinek meghatározására. Ez idáig szabályzat tartalmazta ezeket az eseteket. A rendelet tervezet tulajdonképpen az eddig szabályzat alapján végzett eljárásokat tartalmazza.

A rendeletalkotási kötelezettség teljesítésére az alábbi rendelet tervezet terjesztem a képviselő-testület elé.

ELŐZETES HATÁSVIZSGÁLAT

1. **A tervezett jogszabály társadalmi, gazdasági, költségvetési hatása:** Az egységes szabályozás elősegíti az átlátható és elkülönült gazdálkodás eredményességét, hatékonyságát.
2. **Környezeti és egészségi következményei**: Nem mérhető hatás.
3. **Adminisztratív terheket befolyásoló hatások:** Nem mérhető hatás.
4. **A jogszabály megalkotásának szükségessége, a jogalkotás elmaradásának várható következményei:** Az államháztartásról szóló 2011. évi CXCV. törvény 109. § (6) bekezdése alapján kötelező, ennek elmaradása mulasztásos jogszabálysértést eredményezne.
5. **A jogszabály alkalmazásához szükséges személyi, szervezeti, tárgyi és pénzügyi feltételek:** Nem mérhető hatás.

6**. A jogszabály alkalmazásához szükséges személyi, szervezeti és pénzügyi feltételek**: A rendeletben foglaltak végrehajtáshoz szükséges személyi, tárgyi, szervezeti feltételek rendelkezésre állnak, a rendeletben foglaltak végrehajtásának pénzügyi kiadása, követelménye az önkormányzat szempontjából nincs.

**Bakonycsernye Község Önkormányzat Képviselő-testületének**

**………/2015. (XII….) önkormányzati rendelete**

Bakonycsernye Község Önkormányzata Képviselő testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§** A rendelet hatálya kiterjed Bakonycsernye Község Önkormányzata által irányított és fenntartott költségvetési szervekre az általuk kezelt valamennyi pénzeszköz vonatkozásában.
2. **§** (1) A kiadások teljesítésekor ( a beszerzések , szolgáltatások pénzügyi teljesítésénél) az államháztartásról szóló 2011. évi CXCV. törvény 85. §-ára figyelemmel előnyben kell részesíteni a készpénzkímélő fizetési módokat.

(2) A kiadások készpénzben történő teljesítésére csak az e rendeletben szabályozott esetekben kerülhet sor.

(3) Készpénz felvétele, továbbá készpénzes kifizetés az alábbi esetekben igényelhető a házipénztárból:

1. **§** A rendelet hatálya kiterjed Bakonycsernye Község Önkormányzata által irányított és fenntartott költségvetési szervekre az általuk kezelt valamennyi pénzeszköz vonatkozásában .
2. **§** (1) A kiadások teljesítésekor ( a beszerzések , szolgáltatások pénzügyi teljesítésénél) az államháztartásról szóló 2011. évi CXCV. törvény 85. §-ára figyelemmel előnyben kell részesíteni a készpénzkímélő fizetési módokat.

(2) A kiadások készpénzben történő teljesítésére csak az e rendeletben szabályozott esetekben kerülhet sor.

(3) Készpénz felvétele, továbbá készpénzes kifizetés az alábbi esetekben igényelhető a házipénztárból:

a) bér- és személyi jellegű kifizetések:

aa) polgármester, alpolgármester és képviselők költségátalánya, költségtérítése,

ab) eseti megbízási díj, tiszteletdíj, jutalom,

ac) illetményelőleg,

ad) közfoglalkoztatottak személyi juttatása,

b) elszámolási kötelezettséggel kiadott készpénzelőleg,

c) belföldi- külföldi kiküldetések, helyi és helyközi utazási költségtérítése,

d) a saját személygépkocsi hivatali célú használatáért fizetett költségtérítés,

e) üzemanyag vásárlással kapcsolatos kiadások,

f) alkalmazottak munkába járásának utazási költségtérítése,

g) karbantartással, működtetéssel kapcsolatos kiadások,

h) üzemeltetési, szakmai anyagok beszerzésével kapcsolatos kiadások,

i) reklám- és propaganda, reprezentációs kiadások,

j) az önkormányzat és az intézmények rendezvényeivel kapcsolatos kiadások,

k) biztosítási díjak,

l) fizetési számlára történő készpénz befizetés,

m) egyéb, nem rendszeresen előforduló céljellegű kisösszegű kifizetések.

(4) A készpénzben történő egyösszegű kifizetések felső határa 700.000 Ft.

(5) A (3) és (4) bekezdésekben foglalt eseteken túlmenően a házipénztárból csak a polgármester és a jegyző egyedi írásbeli engedélye alapján teljesíthető készpénzfizetés

**3. §** Ez a rendelet 2016. január 1-én lép hatályba.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2015. december ….-án kihirdetésre került. Fidrich Tamásné

jegyző