**Bakonycsernye Község Polgármestere**

**8056 Bakonycsernye, Rákóczi u. 83.**

**Tel.22/413-001**

**e-mail:pm.bakonycsernye@morterseg.hu**

TÁJÉKOZTATÓ

a környezet állapotáról az 1995. évi LIII. törvény 46.§ e) pontjában kapott felhatalmazás alapján

Jogszabályi háttér: A környezet védelmének általános szabályairól szóló 1995. évi LIII. törvény

Döntési forma: Sima döntés

Előkészítésben részt vett: Fidrich Tamásné jegyző

Tisztelt Képviselő-testület!

A fenti jogszabály értelmében az önkormányzat elemzi, értékeli a környezet állapotát, illetékességi területén, és arról szükség szerint, de legalább évente egyszer tájékoztatja a lakosságot.

Ezen jogszabályi kötelezettségnek eleget téve az alábbi tájékoztatót terjesztem a képviselő-testület elé megvitatásra, melyet követően a helyi honlapon, a helyi újságban és a hivatal hirdetőtábláján történő kifüggesztéssel teszünk eleget a lakosság tájékoztatásáról.

A környezet védelmének általános szabályairól szóló törvény preambuluma lényegre törően megfogalmazza, hogy a környezeti értékeink a nemzeti vagyon része, melynek megőrzése, védelme, minőségének javítása alapfeltétele az élővilág, az ember egészsége, életminősége szempontjából. Ennek elmulasztása mind a jelene generáció egészségét, mind a jövő generációjának létét, számos faj fennmaradását veszélyeztetheti. Ezek a mondatok minden itt élő emberre egységes felelősséget rónak.

**Bakonycsernye** a Közép-dunántúli középhegység északkeleti peremén, a Gaja-patak völgyében található. Éghajlati jellemzőit befolyásolja a Bakony domborzata és erdősürüsége. A napsütéses órák száma az országos átlag tartományában mozog, viszont az átlagos évi csapadék mennyisége a környező területeken mért értékeket meghaladja. A meterológiai viszonyokra jellemző, hogy gyakran fordulnak elő heves záporok és zivatarok, illetőleg az elhúzódó téli időszak kedvezőtlenül hat a talajvízháztartásra, jellemző a belvíz megjelenése.

Mivel a település a Bakony keleti részén található, tehát dombvidéken fekszik, területe meredek dombokkal, szűk, nagyesésű völgyekkel szabdalt, aminek köszönhetően a nagy intenzitású felhőszakadások során a csapadék rövid idő alatt összegyűlik és gyorsan lefolyik a területen, amely természeti károkozáshoz vezet.

A Bakony jelenléte pozitív dologként is említhető, hiszen ennek következtében hatalmas erdőkkel vagyunk körülvéve, melyek a levegő tisztaságát, oxigén dússágát biztosítják az itt lakók számára.

A település közelében lévő szénbánya 2003.-ban véglegesen bezárt, így annak természeti környezetünket érintő hatásai megszűntek.

Mi is az a környezetvédelem? Melyek is azok a tevékenységek, amelyekkel ezt meg tudjuk tenni és melyek azok a tevékenységek, melyeket nem szabad megtenni annak érdekében, hogy közvetlen környezetünk állapota ne romoljon tovább.

A környezetvédelemolyan tevékenységek és intézkedések összessége, amelyeknek célja a környezet veszélyeztetésének, károsításának, szennyezésének megelőzése, a kialakult károk mérséklése vagy megszüntetése, a károsító tevékenységet megelőző állapot helyreállítása.

Szűkebb környezetünk, **Bakonycsernye** illetékességi területét áttekintve ide sorolhatjuk a környezet tisztasága, csapadékvíz elvezetése, a kommunális szennyvízkezelés, gyűjtés elvezetés, tisztítás, a kommunális hulladékkezelés, légszennyezés, zaj és rezgésvédelem, helyi közlekedésszervezés, ivóvízellátás, energiagazdálkodás, zöldterület gazdálkodás és a feltételezhető rendkívüli környezetveszélyeztetés elhárításának és a környezetkárosodások csökkentésére vonatkozó feladatok ellátása.

**Környezet tisztasága:**

Az önkormányzat rendelkezik köztisztasági rendelettel, melyben a hétköznapi élet szabályait fekteti le a környezetünk tisztántartása érdekében. E szerint az ingatlan tulajdonosa/használója köteles az ingatlana előtt húzódó járda, árok és közterületi szakaszt egészen az útpadkáig fagytól, hótól, hulladéktól mentesíteni.

Közterületeinket – terek, parkok, játszóterek – rendeltetésszerűen használni, s használat során azt óvni.

**Szennyvíz:**

A település több mint 90%-ban csatornahálózattal ellátott, azok területek maradtak ki az infrastruktúrából, amelyek terepviszonyok miatt nem voltak ráköthetőek a rendszerre. Annak a néhány ingatlannak a tulajdonosa, amelyek a lehetőség ellenére sem kötöttek rá a rendszerre, talajterhelési díj fizetésére kötelezett.

**Hulladékgazdálkodás:**

Az önkormányzat tagja a Közép-Dunavédéke Hulladékgazdálkodási Önkormányzati Társulásnak, melynek keretében biztosítja a hulladékgazdálkodási feladatait. A Társulással kötött közszolgáltatási szerződés alapján a Depónia Kft. (Székesfehérvár) biztosítja a település egész területén a hulladékszállítási feladatokat, melynek igénybevétele minden hasznosított ingatlan tekintetében KÖTELEZŐ!

Az idei évtől változott és bővült a szolgáltatás rendszere, beindult a házhoz menő szelektív hulladékgyűjtés lehetősége, valamint a korábban egységes lomtalanítás rendszere szintén egyénivé, a szolgáltatást igénybevevő igényeihez igazodóvá vált.

Szintén 2014-től ruhagyűjtő konténerek kihelyezésével ennek a hulladékcsoportnak a gyűjtése is megoldottá vált.

**Légszennyezés, zaj és rezgésvédelem:**

Sem a település területén, sem annak közvetlen környezetében nem működik olyan ipari tevékenység, amely levegőnket szennyezné, zajjal, rezgéssel az itt élők nyugalmát zavarná.

**Helyi közlekedés szervezése:**

Településünk nagyságából adódóan helyi tömegközlekedéssel nem rendelkezünk, a helyközi autóbusz járatok száma megfelelően alkalmazkodik az iskolába és munkába járáshoz. A kistérségi polgármesterek évente egyeztetésen vesznek részt a buszjáratok összehangolása tárgyában.

**Ívóvízellátás:**

A település belterületi részén az ivóvíz ellátás 100%-osan elérhető, azaz minden ingatlan ráköthető a vízvezeték hálózatra. Az ivóvíz minősége megfelelő, keménysége lényegesen csökkent a bánya bezárását követően megváltozott vízvételi hely miatt.

**Zöldterület gazdálkodás:**

A település arányaiban magas zöldterületi felületekkel rendelkezik, amely természeti szépsége mellet évről-évre egyre nagyobb problémát jelent annak gondozása. Egyrészt vállalkozó bevonásával, másrészt közcélú munkások alkalmazásával igyekszünk zöldterületeinket gondozni. Több éve már hagyománnyá vált a központi településrészek virágosítása, amely esztétikailag kellemes látványt nyújt.

**Csapadékvíz elvezetés:**

Minden tulajdonosnak, a saját ingatlanán keletkezett csapadékvizet úgy kell elvezetnie az árokba, annak hiányában telkén összegyűjteni, hogy az ne jusson át a szomszédos ingatlanba, abban kárt ne tegyen.

Mivel a település természeti adottságaiból kifolyólag dimbes-dombos, így esőzések idején napi bosszúságot okoznak a lakók egymásnak azzal, hogy nem figyelnek oda kellőképen a vízelvezetésre. Az árok hiánya nem jelenti azt, hogy az ingatlanról a csapadékvíz szabadon áramolhat az alacsonyabb szinten lévő ingatlan kertjébe, udvarába, rosszabb esetben házába.

Az önkormányzat az utóbbi években 3 nagy volumenű pályázatot nyújtott be a csapadékvíz elvezetése tárgyában, így az éveken keresztül hirtelen lezúdúló nagymennyiségű csapadékvíz által okozott környezeti károk lecsökkentek. A 2010-es árvíz és sárlavina megismétlődésének kockázata minimalizására került.

Problémát jelent viszont a külterületekről a belterületre zúduló csapadékvíz kezelése, melyet megfelelő fölműveléssel, növénytermesztési technikákkal csökkenteni lehet.

Bakonycsernye 2015. december 7.

Turi Balázs

polgármester

HATÁROZAT TERVEZET

Bakonycsernye Község Önkormányzat Képviselő-testülete

a környezet védelmének általános szabályairól szóló 1995. évi LIII. törvény 46.§

e.) pontjában kapott feladatkörében eljárva Bakonycsernye környezeti állapotáról szóló tájékoztatót a határozat melléklete szerinti előterjesztés alapján elfogadja.

Felhívja a jegyzőt, hogy ezen tájékoztatót tegye közzé az önkormányzat hivatalos honlapján, a hivatal hirdetőtábláján, valamint jelentesse meg a helyi újságban

Felelős: jegyző

Határidő: haladéktalanul