**Bakonycsernye Község Polgármestere**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)

**e-mail:pm.bakonycsernye@moerterseg.hu**

**E L Ő T E R J E S Z T É S**

**Bakonycsernyei jóléti tavak halgazdálkodási jogával és vízgazdálkodási feladataival kapcsolatos szerződéses feltételek meghatározására**

Jogszabályi háttér:

* a nemzeti vagyonról szóló 2011. évi CXCVI törvény,
* a Magyarország helyi önkormányzatairól szóló 2011. évi CLXXXIX. törvény,
* a halgazdálkodásról és a hal védelméről szóló 2013. évi CII. törvény
* az önkormányzat vagyonáról szóló 19/2012. (X.26.) önkormányzati rendelet.

Előzmények:

A Bakonycsernyei Jóléti tavak

* 0215/3 hrsz-ú 1.003 m2 nagyságú, kivett töltés,
* 0215/4 hrsz-ú 4 ha 2.294 m2 nagyságú, kivett tó,
* 0215/5 hrsz-ú 1.656 m2 nagyságú, kivett töltés,
* 0215/6 hrsz-ú 8 ha 5.314 m2 nagyságú kivett tó,
* 0215/8 hrsz-ú 2 ha 2.355 m2 nagyságú kivett tó

kizárólagos tulajdonosa Bakonycsernye Község Önkormányzata. A tulajdonos a 29/1992. (III.29.) számú képviselő-testületi határozatával a tulajdonost megillető halászati jogát átadta a Bakonycsernyei Horgász Egyesület számára.

Az 1796-40/97 számú nyilvántartási lappal a tulajdonos önkormányzat bejelentette a Földművelésügyi Minisztérium Fejér Megyei Halászati Hatósága felé az Egyesület használati és halászati jog átadását. Az Országos Halászati Adattár vízterület alapadatainak bejelentő lapján már az Egyesület szerepelt halászatra jogosultként, s kapta meg a tavak 00071 vízterület kódját.

Ezen felül a tulajdonos önkormányzat önkormányzat 1998-ban, majd 2006-ban 5-5 éves vételi jogot alaptó szerződést kötött fenti ingatlani vonatkozásában a Bakonycsernyei Horgász Egyesülettel. Szerződő felek az ingatlanok vételárát az azokon végzett értéknövelő és állagmegóvó munkák elismerése figyelembevételével 2007. évben összesen 1.000.000 Ft, azaz egymillió Ft-ban határozta meg.

2013. szeptember 1-én lépett hatályba a halgazdálkodásról és a hal védelméről szóló törvény, amely a korábbi „halászati jogot” „halgazdálkodási jogra” módosította, és előírta, hogy **Magyarország halgazdálkodási vízterületeinek halállománya nemzeti kincs,** és ha e törvény másként nem rendelkezik, Magyarország halgazdálkodási vízterületein élő **halállomány az állam tulajdonát képezi.** Az állam tulajdonát képező halak jogszerű kifogásukkal, vagy elhullásukkal kerülnek a halgazdálkodásra jogosult tulajdonában.

Ki élhet a kifogás jogával?: a halgazdálkodásra jogosult, vagy az általa feljogosított, halfogásra jogosító okmányokkal rendelkező személy, aki a kifogással és a fogási naplóba történő bejegyzéssel szerzi meg a hal tulajdonjogát.

Mit takar a halgazdálkodási jog?: Ezen jog egy vagyonértékű jog. A halgazdálkodásra jogosult feladatai: halállomány védelmével, megújításával és hasznosításával összefüggő tevékenység, valamit az akvakultúra és egyéb haltermelési tevékenységek gyűjtőfogalma. Azaz köteles a hasznosított vízterület halállományát, életközösségét, valamint a hal élőhelyét védeni, a hal természetes táplálékszerzését szaporodását elősegíteni, továbbá áradás, vagy a víztest kiszáradásának veszélye esetén az őshonos halfajok mentését elvégezni

Kié a halgazdálkodási jog?: Ha törvény másként nem rendelkezik, a halgazdálkodási vízterületeken a halgazdálkodási jog a **Magyar államot illeti meg.** A halgazdálkodási jogot viszont haszonbérbe, vagy vagyonkezelésbe adható. A tövény 23. §-a szerint „**Az önkormányzatot illeti meg a halgazdálkodási jog, ha az ingatlan, amelyen a halgazdálkodási vízterület fekszik, a folyó mentett oldalán helyezkedik és az önkormányzat többségi tulajdonában áll.” (*Mentett oldal:****Árvízvédelmi töltésnek a folyómederrel ellentétes oldala, a mentesített terület felé eső része*.)

Ebben az értelmezésben esetben elsődlegesen az önkormányzatot illeti meg a halgazdálkodási jog a Magyar állammal szemben.

A 25.§ (2) bekezdése szerint „**A halgazdálkodási vízterület fekvése szerinti ingatnal 1/1 tulajdoni hányadú tulajdonosa igényelheti a halgazdálkodási jog haszonbérleti jogát.”** Ebben az esetben igényelni kell a Magyar Államtól. Ezt földtulajdonosi haszonbérben álló halgazdálkodási jognak nevezzük, mely a törvény alapján további **alhaszonbérbe adható.** Ebben az esetben a határozott idejű szerződés maximum ideje 15 év. Meg kell jegyezni a törvény „Átmeneti rendelkezések” címszó alatt lévő 74.§ (4) bekezdésében foglaltakat**. A halgazdálkodási jog e törvény hatálybalépését követő 15 évig illeti meg azt, aki 2013. augusztus 31-én az adott halászati vízterületen nem haszonbérleti jogviszony alapján volt jogosult a halászatra** jogosultat megillető jogok gyakorlására. Mint fent említésre került, az önkormányzat 1992-ben átadta a halászati (halgazdálkodási jogot) az Bakonycsernyei Horgász Egyesület részére, amely a törvény hatályba lépéséig nem lett vissza vonva.

Amennyiben az állam pályáztatja meg a halgazdálkodási jog haszonbérbe adását, az arra vonatkozó eljárási szabályokat a törvény végrehajtására kiadásra kerülő végrehajtó rendelet fogja szabályozni.

A törvény adta három halgazdálkodási jog rendezése alapján:

* 23.§ szerinti: Az önkormányzat rendelkezik a mentett oldal többségi tulajdonával,
* 25.§ szerinti: Az önkormányzat 1/1 tulajdonnal rendelkezik a vízterület tulajdonjogában,
* 74.§ szerinti: Az Egyesület részére lett átadva a halgazdálkodási jog.

Az önkormányzat által alhaszonbérbe adandó eljárás esetén az önkormányzati vagyonról szóló önkormányzati rendeletben foglaltak az irányadók.

A rendelete értelmében az önkormányzat a vagyonnak hasznosítása során, - s ide vonatkozik a vagyonértékű jog is – csak 25.000.000 Ft-ot elérő értékhatár felett kötelező megversenyeztetnie.

**Összefoglalva: Az önkormányzat a horgásztavak és kiszolgáló területeik hasznosítását nem konkrétan a tavak fizikai haszonbérbeadásával tehette meg, hanem a Magyar államtól törvény szerint rászálló halgazdálkodási jog, mint vagyonértékű jog alhaszonbérbe adásával, vagy a 23.§ szerinti alanyi jogon megszerzett halgazdálkodási jog haszonbérbe adásával. Mivel azonban a törvény 74. §-a szerint a halgazdálkodási jog jelen esetben az Egyesületnél van, így a halgazdálkodási jogon felül a szerződés kiterjedne a vízterülettel érintett ingatlanok karbantartási kötelezettségére, valamint a tó jelenléte által keletkezett, a Magyarországi helyi önkormányzatokról szóló törvény 13.§ (1) bekezdés 11. pontjában meghatározott (helyi környezet- és természetvédelem, vízgazdálkodás, vízkárelhárítás) feladatok átvállalásával.**

Ennek megfelelően, mivel a tavak keletkezését követően, azaz 1992-től a Bakonycsernyei Horgász Egyesület kezelte „jógazda” módjával a vízterületet és az azt kiszolgáló környezetet, végezte a halászati, majd a jogszabályi változást követően a halgazdálkodási joggal járó feladatokat, viselte azok kötelezettségét, az alábbi szerződés tervezetet terjesztem a Tisztelt Képviselő-testület elé megtárgyalásra

Turi Balázs

polgármester

**MEGÁLLAPODÁS**

**HALGAZDÁLKODÁSI JOGHOZ KAPCSOLÓDÓ FELADATOK ELLÁTÁSÁRÓL**

amely létrejött egyrészről:

**Bakonycsernye Község Önkormányzata** (székhelye: 8056 Bakonycsernye, Rákóczi u. 83., adószáma: …………….., KSH azonosító száma: …………………………………………, képviseli: Turi Balázs polgármester), mint  Tulajdonos,

másrészről:

**Bakonycsernyei Horgász Egyesület**(székhely: 8056 Bakonycsernye, Rákóczi u. 83.) nyilvántartási száma: Székesfehérvári Törvényszék …………………………., adószáma:  ……………………………………….., képviseli: Sztrida József elnök), mint  Halgazdálkodásra jogosult között Bakonycsernye Község Önkormányzata Képviselő-testülete ……………………../20**15. (……)** számú határozata alapján, az alábbi feltételekkel:

**I.**

**Szerződési előzmények**

1. **Tulajdonos**  kijelenti, hogy 1/1 részben tulajdonosa a Móri Járási Hivatal Járási Földhivatalánál nyilvántartott Bakonycsernye,

* 0215/3 hrsz-ú 1.003 m2 nagyságú, kivett töltés,
* 0215/4 hrsz-ú 4 ha 2.294 m2 nagyságú, kivett tó,
* 0215/5 hrsz-ú 1.656 m2 nagyságú, kivett töltés,
* 0215/6 hrsz-ú 8 ha 5.314 m2 nagyságú kivett tó,
* 0215/8 hrsz-ú 2 ha 2.355 m2 nagyságú kivett tó
* megnevezésűhalgazdálkodási vízterületeknek, melyekre vonatkozó halászati jogot (halgazdálkodási jogot) a 29/1992. (III.29.)számú képviselő-testületi határozatával az Egyesület részére átadta.

A halgazdálkodásról és a hal védelméről szóló 2013. évi CII. törvény 74.§ (4) bekezdése értelmében, az Egyesület, mint a törvény hatálybalépésekor, azaz 2013. augusztus 31-én jelen halászati vízterületen halászati jogra jogosultat, 2028. augusztus 31-ig megilleti a halászati jog gyakorlása.

1. A képviselő-testület, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 11 pontjában az önkormányzat részére meghatározott közfeladatának ellátását az 1.) pontban meghatározott területek, mint természeti környezetre vonatkozó környezetvédelmi, természetvédelmi és vízgazdálkodási tárgyú jogszabályokban meghatározott feladatok elvégzésébe bevonja a Halgazdálkodási jog jogosultját. Az Egyesület vállalja, az általa korábban is folyamatosan karbantartott és fejlesztett, az önkormányzat tulajdonában lévő ….hrsz-ú út horgásztavakat övező szakaszának további karbantartását, fejlesztését is, amely nem jelenti az úttal való rendelkezés jogát, azaz az Egyesület nem korlátozhatja az út szabad használatát.
2. Szerződő felek jelen szerződés keretein belül a halgazdálkodási joghoz kapcsolódó feladatok ellátását határozzák meg a következőek szerint:

* A Halgazdálkodásra jogosult köteles**:**
  + a halászati- és vízügyi hatóság előírásait betartani,
  + halasításokat elvégezni,
  + a halászati- és vízügyi hatóág előírásait betartani,
  + a halgazdálkodási vízterület minőségét rendszeresen ellenőrizni, szennyező forrásokat megszüntetni, illetőleg a megszüntetés érdekében az illetékes hatóság intézkedését kérni,
  + a partot, a part menti övezetet rendszeresen gondozni, nádast kaszálni,
  + a tó és gátak közvetlen környezetében a hulladék összegyűjtéséről,
  + a zsilip és befolyó rendszerét folyamatosan tisztítani, karbantartani,
  + ár- és belvízveszély elhárítására figyelőszolgálatot működtetni, és ha ilyen veszély jelentkezik, arról haladéktalanul értesíteni a Tulajdonost, egyidejűleg azonnal elkezdi a veszély elhárítását. A munkák folyamatáról és veszélyállapot alakulásáról köteles folyamatosan tájékoztatni a Tulajdonost.
  + amennyiben a védőgát, zsilip karbantartásán túl rendkívüli felújítás válik szükségessé, akkor az Egyesület haladéktalanul értesíti a Tulajdonost a munkák megkezdését megelőzően,
  + köteles gondoskodni az elhullott haltetemek összegyűjtéséről és előírás szerinti megsemmisítéséről
  + köteles továbbá a halgazdálkodási jog nyilvántartásba vételével, Halgazdálkodási terv készítésével és a halgazdálkodási hatósággal történő kapcsolattartással élni a szerződés teljes időtartama alatt,
  + köteles minden tárgyévet követő március 31-ig, a Tulajdonos részére részletes tájékoztatást nyújtani az 1.) pontban meghatározott területek állapotáról, az elvégzett munkákról.
  + a vízgazdálkodási feladatok hiányos ellátásából származó károkozás az Egyesületet terheli. Nem terheli a felelősség, az előre nem látható, vis maior események bekövetkezése kapcsán felmerülő károk megtérítése tekintetében.

1. A halgazdálkodás vízminőség romlást nem idézhet elő, tilos a tó túlterhelése, a túlzott mennyiségű hal egyidejű telepítése. A vízminőség javítása érdekében a Halgazdálkodásra jogosult vállalja a szakszerű és rendszeres haltelepítést.
2. A Halgazdálkodásra jogosult tudomásul veszi, hogy a tavakat csak horgászati célra használhatja, azon árutermelés érdekében üzemszerű haltenyésztést nem folytathat.
3. A Halgazdálkodásra jogosult:

* A Bakonycsernyei Horgász Egyesület keretén belül a halgazdálkodási jogot gyakorolni.
* Jogosult a halgazdálkodási joggal, valamint a 3.) pontban meghatározott közfeladatok ellátásával kapcsolatban felmerülő pályázati eljárásokon részt venni a tulajdonos előzetes írásbeli jóváhagyása alapján. Nem kell a tulajdonos jóváhagyása az Egyesület működését támogató pályázati eljárásban való részvételhez.

1. Amennyiben a Halgazdálkodásra jogosult a halgazdálkodási joggal érintett teljes területen az állagmegóvó és karbantartó munkálatokon kívül értéknövelő beruházást kíván megvalósítani akár saját erőből, akár más külső forrás igénybevételével, azt a Tulajdonos előzetes írásbeli hozzájárulásával teheti meg.
2. Szerződő felek megállapodnak, hogy jelen szerződést határozott időre, a halgazdálkodásról és a hal védelméről szóló 2013. évi CII. törvény 74.§-a értelmében    a halgazdálkodásra való jogosultság fennállásának idejére, azaz 2028. augusztus 31.-ig kötik.
3. A szerződést a Tulajdonos  azonnali hatállyal felmondhatja, ha a Halgazdálkodásra jogosult:

 -             a 2-4 pontban leírt, illetőleg a Halgazdálkodásról és a hal védelméről szóló 2013. évi CII. Tv. (Halászati Törvény), valamint annak végrehajtása tárgyában kiadott rendeletekben előírt kötelezettségeit a teljesítésre megfelelő határidőt tartalmazó felhívás ellenére sem teljesíti,

-             a halgazdálkodási jogot a tulajdonos engedélye nélkül alhaszonbérletbe adja,

-             a természetvédelmi, illetőleg a vízgazdálkodás érdekeit súlyosan veszélyezteti.

**10.**) Szerződő felek megállapodnak abban, hogy jelen szerződést rendes felmondással a határozott idő eltelte előtt egyik fél sem szüntetheti meg. A Szerződő felek megállapodnak abban, hogy a jövőben elvégzendő beruházásokra vonatkozóan pedig az előzetes írásbeli megállapodás szabályai alapján kell elszámolni.

**11.)**          Jelen szerződésben nem szabályozott kérdésekben a Ptk-nak, 2013. évi CII. a Halgazdálkodásról és a hal védelméről szóló törvényben foglalt és az egyéb vonatkozó jogszabályok az irányadók.

**12**.)          SzerződőFelek jelen haszonbérleti szerződést, elolvasás és közös értelmezés után, mint akaratukkal mindenben megegyezőt, jóváhagyólag írták alá.

 Bakonycsernye, 2015……………………………

Bakonycsernye Község Önkormányzata Bakonycsernyei Horgász Egyesület

képviseletében: képviseletében:

……………………………………… ……………………………………

**Turi Balázs Sztrida József**

**polgármester elnök**

ph. ph.