Bakonycsernye Község Önkormányzat Képviselő-testületének Tagja

8056 Bakonycsernye, Rákóczi út 83.

Tel:22/413-001

T Á J É K O Z T A T Ó

a választópolgárokkal való kapcsolattartási kötelezettségről, valamint képviselői tevékenységről

A Magyarország helyi önkormányzatairól szóló 2011. évi. CLXXXIX. szóló törvény 32.§ (2) bekezdés k) pontjába meghatározott kötelezettségem teljesítése céljából az alábbi tájékoztatót terjesztem a képviselő-testület és a választópolgárok felé:

A 2014. évi helyhatósági választások eredményeként elnyertem a választópolgárok bizalmát és bekerültem a képviselő-testületbe. A képviselői munkám szakszerű ellátásához részt vettem a Fejér Megyei Kormányhivatal által szervezett 3 napos továbbképzésen, ahol elméleti ismeretekre tettem szert az állami és egyéb szervek feladatáról, a törvényhozás, végrehajtás folyamatáról és maga az önkormányzati rendszer működéséről.

Mivel a településen élek, nem okoz gondot a választópolgárokkal való kapcsolattartás, hiszen a mindennapok során lehetőségem és nekik is lehetőségük van a kommunikációra.

Ezen kívül részt veszek az önkormányzat által szervezetett rendezvényeken, ahol szintén teret adhatunk a beszélgetésre, információ cserére, tájékoztatásnyújtásra.

Igyekszem részt venni az óvoda, civil szervezetek által szervezett egyéb kulturális rendezvényeken is, amelyek újabb kapcsolatteremtési lehetőségek.

A képviselő-testület munkájában, mint képviselő részt veszek, azaz a döntések előkészítésében is igyekszem szerepet vállalni.

2015-ben a megtartott 28 testületi ülésből 27 ülésen vettem részt, ahol a napirendi pontok megtárgyalásán túl közvetítettem a választópolgárok megkereséseit.

Külön képviselői fogadóóra megtartását nem tartom szükségesnek, mivel, mint fent említettem, itt élek a településen, amely nem nagy, a választópolgárok elérhetnek a fogadóórán kívül is, s jellemzően, ha valakinek valamilyen problémája van, az nem várna a fogadóóra idejére, hanem jellemzően azonnal szeretné azt közölni.

Bakonycsernye, 2015. december 8.

települési képviselő

Berze Attila