**Bakonycsernye Község Önkormányzata Képviselőtestülete**

**I. sz. tervezet**

**HATÁROZATI JAVASLAT**

**a Gajamenti Önkormányzati Társulás Társulási Megállapodása V. számú módosításáról**

**Bakonycsernye Község Önkormányzata Képviselőtestülete megtárgyalta a Gajamenti Önkormányzati Társulás Társulási Megállapodása V. számú módosítására vonatkozó előterjesztést, melynek alapján az alábbi döntéseket hozza:**

**I.**

BakonycsernyeKözség Önkormányzata Képviselőtestülete a Gajamenti Önkormányzat Társulás Társulási Megállapodását – továbbiakban: Megállapodás – 2016. január 1-i hatállyal az alábbiak szerint módosítja, mely a V. számú módosítás:

**1.** A Megállapodás preambuluma kiegészül az alábbi 3. ponttal:

„3. A szociális igazgatásról és szociális ellátásokról szóló 1993. évi III. tv. (továbbiakban: Sztv.) 86. § (1) bekezdés a) pontja szerint a települési Önkormányzat köteles biztosítani a családsegítést, ha polgármesteri hivatalt működtet, vagy a közös önkormányzati hivatal székhelye a településen van.

A gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 94. § (2a) bekezdése, ugyanezen önkormányzatok terhére állapítja meg a gyermekjóléti szolgálat működtetésének kötelezettségét azzal, hogy a 40. § (1) bekezdése értelmében a gyermekjóléti szolgáltatás a családsegítéssel egy szolgáltató – család- és gyermekjóléti szolgálat keretében működtethető.

A fenti törvényi rendelkezésekből adódóan a család- és gyermekjóléti szolgálati feladat ellátása a fentiekben nevesített önkormányzatok kötelező feladata, melyre figyelemmel a társult Önkormányzatoknak a Társulási Megállapodást ezen feladatellátás tekintetében módosítaniuk szükséges. Ezen feladatellátás 2016. január 1-napjától Bakonycsernye Község Önkormányzatának a kötelező feladata.”

**2.** A Megállapodás I./5., II./2. és II./3. pontjaiban az „és gyermekjóléti szolgálati” mondatrészek hatályukat vesztik, továbbá a II. /2. pontban az „és gyermekjóléti alapellátási” mondatrész törlendő.

**3.** A Megállapodás III./1.1. pontjában az „e)” pontra utalás törlendő, ugyanezen pontban a „64. §”-ra utalás, helyébe a „63. §” lép, továbbá a „családsegítés” feladat megnevezés hatályát veszti.

**4.** A Társulási Megállapodás III./1.2. pontja hatályát veszti, az 1.3. pont számozása 1.2. pontra módosul.

**5.** A Megállapodás III./2.2. és III/2.4. pontja hatályát veszti, a 2.3. pont számozása 2.2. pontra, a 2.5. pont számozása 2.3. pontra módosul.

**6.** A Megállapodás III./3. pontjában az „1.1. és az 1.2. pontokban” szövegrész hatályát veszti, helyébe a „I/1.1. pontban” szövegrész lép, az „által történő” mondatrész után a „jogszabályban meghatározott képesítési előírásoknak megfelelő személyek” mondatrész, valamint a „foglalkoztatás” szó helyébe „foglalkoztatása” mondatrész lép.

**7.** A Megállapodás III./4. pontban a „III/2.5.” pontra utalás helyébe a „III/2.3.” pontra utalás lép.

**8.** A Megállapodás IV./4. pontjában „a Gyvt. s” szövegrész törlendő.

**9**. A Megállapodás V./18.2. pontjában a „és a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.)” mondatrész hatályát veszti.

**10.** A Megállapodás V./19. pontjában az „és 1.2.”, továbbá az „továbbá a gyermekvédelmi személyes gondoskodást nyújtó ellátások, azok igénybevétele és a fizetendő térítési díjaknak s a Gyvt. szerinti gondozási díjnak” szövegezés hatályát veszti. Ugyanezen pontban a „felülvizsgálatára” szó után „az Sztv. 92. § (1) bekezdésében kapott felhatalmazás alapján” mondatrész lép.

**11.** A Megállapodás VII./1.1. és VII./3. pontjaiban az „és gyermekjóléti szolgálati” szövegrészek, továbbá a VII/1.2. pontban az „1.2.” utalás törlendők.

**12.** A Megállapodás VII/1.3. pontjában a „III/1.3.” pont utalás helyébe „III/1.2.” utalás lép.

**13.** A Megállapodás VIII./6. pontban az „és gyermekjóléti szolgáltatási” szövegrész elhagyásra kerül, továbbá a „3” fő foglalkoztatásra jogosult személy helyébe „2” fő lép.

**14.** A Megállapodás IX./3. pontjában az „és gyermekjóléti alapszolgáltatási” szövegrész hatályát veszti, a „továbbá” szó után a szövegezés kiegészül „az esetlegesen nyújtandó” szövegrésszel.

**15.** A Megállapodás IX./5.1. és IX./5.2. pontok hatályukat vesztik, az „5.3.” és „5.4.” pont sorszámozása „5.1.” és „5.2.” pontra módosul.

**16.** A Megállapodás IX./11.1. „104042 Gyermekjóléti szolgáltatás” és IX./11.4. „Családsegítés” pont hatályát veszti, ezáltal a sorszámozás „11.1. – 11.9.” -ről „11.1. – 11.7.”-ra módosul.

**17.** A Megállapodás XI./1. pontjában a „III/1.3.” pontra való utalás hatályát veszti, helyébe a „III/1.2.” utalás lép.

**18.** A Megállapodás XII./1. pontjában az „és gyermekjóléti szolgálati”, továbbá a XII./4. pontban az „és gyermekjóléti alapellátási” mondatrész hatályát veszti.

**19.** A Megállapodás XVI./4.1.2. pontjában az „ és gyermekjóléti szolgáltatási” mondatrész hatályát veszti.

**20.** A Megállapodás XVIII. fejezete kiegészül az alábbi új 6. és 7. ponttal:

„6. A Társulási Megállapodás V. számú módosítása 2016. január 1-napján lép hatályba.

7. A Társulási Megállapodás V. számú módosítását:

- Bakonycsernye Község Önkormányzata Képviselőtestülete ……/2015. (XII…..) számú határozata

- Balinka Község Önkormányzata Képviselőtestülete ……/2015. (XII…..) számú határozata

- Nagyveleg Község Önkormányzat Képviselőtestülete ……/2015. (XII…..) számú határozata

számú határozatával fogadta el s foglalta a módosítással egységes szerkezetbe.

**21.** A Megállapodás XVIII./6.-7. pontjai XVIII./8.-9. sorszám alatti új sorszámot nyernek.

**22**. A Képviselő-testület a Társulási Megállapodás egyéb pontjait módosítani nem kívánja, azok változatlanul kötelező érvényűek.

**II.**

Bakonycsernye Község Önkormányzata Képviselőtestülete a Gajamenti Önkormányzati Társulás Megállapodását az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja s felhatalmazza a Polgármestert annak aláírására.

Felelős: Turi Balázs

polgármester

Határidő: döntést követő 8 nap.

**III.**

A Képviselőtestület felkéri Turi Balázs Polgármestert, mint a Társulási Tanács elnökét hogy a Gajamenti Önkormányzati Társulás egységes szerkezetbe foglalt Társulási Megállapodását a Magyar Államkincstár Fejér Megyei Igazgatósága, részére 8 napon belül küldje meg.

Felelős: Turi Balázs

polgármester

Határidő: döntést követő 8 nap.